Azkoitiko adinekoek "osasun ona" dute, Hurkoak egindako inkestaren arabera - Azkoitia - Maxixatzen.eus\nMaxixatzen.eus 2020-01-28 15:08\nHurkoa eta Adinberri fundazioetako eta Udaleko ordezkariak, gaurko agerraldian.\nHurkoa fundazioak 65 urtetik gorako azkoitiarren egoera aztertu du Udalarekin eta Adinberri fundazioarekin elkarlanean. Ikerketaren emaitzak aurkeztu ditu gaur, asteartea, udaletxean, eta haren arabera, adin nagusiko azkoitiarrek "osasun ona" dute oro har.\n65 urtetik gorako herritarren hauskortasun eta ahultasun egoera aztertu ditu Hurkoa fundazioak Azkoitiko Udalarekin eta Adinberri fundazioarekin elkarlanean, eta gaur, asteartea, ikerketaren emaitzak argitaratu dituzte udaletxean egindako agerraldian. Bertan izan dira Bakarne Etxeberria Hurkoa fundazioko kidea, Janire Igoa Azkoitiko Udaleko Ongizate zinegotzia eta Rakel San Sebastian Adinberri fundazioko zuzendaria. Agerraldian eman dituzten datuen arabera, Azkoitiko bizilagunen %19,1ak 65 urte edo gehiago ditu, eta horietatik %9,8ak 75 urte baino gehiago. Hori dela eta, adinekoen bizi-kalitatea nahiz beren egoera eta behar sozialak ezagutu dituzte inkesta baten bidez.\nEtxeberriak aurkeztu ditu ikerketaren emaitzak. Hark adierazi duenez, azterketaren helburua da Gipuzkoako adinekoen hauskortasunaren "argazkia ateratzea" eta hauskortasun egoeran dauden herritarren ezaugarriak antzematea. Adinekoen hauskortasuna zenbaterainokoa den jakiteko, haien osasuna, eguneroko jardueretarako dituzten mugak, harremanak sozialak nahiz ongizate emozionala aztertu dituzte, besteak beste.\nErroldaren datuen arabera, Azkoitian 65 urtetik gorako 2.200 pertsona baino gehiago daude, eta horietatik %20,59k menpekotasuna du. Hurkoa fundazioak 65 urtetik gorako 211 azkoitiarri egin die inkesta, eta horietatik 122 bakarrik bizi dira eta 89 lagunduta. Etxeberriaren arabera, Azkoitiko datuak "onak" dira oro har, baina hauskortasun egoeran dauden adinekoei "erantzuna" eman behar zaie. Osasunari dagokionez, herritarren osasuna "ona" da, eta 0tik 10erako eskalan bakarrik bizi diren herritarrek 7,3ko nota jarri diote beren egoerari; norbaitekin bizi diren herritarrek, aldiz, 7koa. Bakarrik bizi direnen artean, %2,5ak osasun egoera "txarra" edo "oso txarra" du, eta norbaitekin bizi diren pertsonen %9ak uste du beraien osasun egoera halakoa dela.\nOhiko ekintzak egiterakoan, galdetutakoen %82ak dio eguneroko jarduerak edo lanak egiteko duen gaitasuna "ona" edo "oso ona" dela, eta soilik %0,8ak uste du bere gaitasuna "ahula" edo "oso ahula" dela. Kudeaketa ekonomikoak edo legalak egiterakoan, berriz, %10ak aitortu du zenbait zailtasun dituela; etxeko lanak egiteko, %36ak du zailtasuna. Harremanei dagokienez, aldiz, 65 urtetik gorakoen %84 familiarekin egunero egoten da, eta %7ak senideekin ez du harremanik edo ez du gertuko senitartekorik. Bakarrik bizi direnen artean, %89 egunero ateratzen dira kalera erosketak egitera.\nEtxeberriaren arabera, Azkoitian hauskortasun faktoreak dituzten herritarren kopurua ez da handia, baina adinean aurrera egin ahala, pertsonen hauskortasuna handituz doa: "Garrantzitsua da arlo indibidualean pertsonekin lan egitea, baina baita komunitatean ere. Herrian dauden elkarte eta taldeekin sare soziala sortzea beharrezkoa da, hauskortasun egoerak antzemateko eta gaiarekiko sentsibilizazioa sustatzeko", nabarmendu du Etxeberriak.\nBestalde, Ongizate zinegotziaren arabera, Hurkoa eta Udalaren arteko elkarlana "emaitzak ematen" ari da, eta "aurrerapausoak ematen jarraitzeko" laster beste proiektu bat martxan jarriko dutela nabarmendu du hark: "Urte gehiagoz bizi gara, hemengo gizon eta emakumeen bizi itxaropena Europako handienetarikoa da, eta horrek esan nahi du administrazioak zerbitzuak egokitzen joan behar duela guztion oinarrizko beharrak asetzeko", azaldu du Igoak.\nSan Sebastianek adinekoen hauskortasun eta ahultasunen aurrean, Adinberri fundazioaren estrategiaren berri eman du agerraldian: "Adinberrin sei erronka identifikatu ditugu: prebentzioa eta osasunaren promozioa, etxeko arreta integrala, egoitzen eredu berrian lan egitea, Silver ekonomia, baliozko zahartzea eta gizarte kohesionatua lortzea", azaldu du Adinberriren zuzendariak. Ildo horretatik, erronka horiei erantzungo dieten hainbat proiektu dutela eskuartean azaldu du San Sebastianek. Horrez gain, Hurkoa fundazioari eskerrak eman dizkio "egindako lan guztiagatik".\n'Hauskor' proiektua, laster


Amenabar Haus - Sahatsaga Berria - Amenabar Promociones\nPertsonak eta ingurumena zaintzen dituzten eraikinak.\nEnergia aurreztea, isolamendu termikoa... Amenabarreko eraikinak energiaren erabileran ahalik eta eraginkortasun handiena bilatuz diseinatuta daude.\nIzan ere, Amenabar iraunkortasuna ziurtatzen duen elkarterik ospetsuenetako kide da.\nPertsonentzako espazioak sortzen ditugu, gure jardunaren eragina eta ondorioak ahaztu gabe. Iraunkortasuna Amenabarren bizi da.\nHartutako energia-eraginkortasuneko neurriak:


Dolurako laguntza psikologikoa jaso dute 44 familiak osasun-krisialdian\nAzken hilabeteotan bizitzen ari garen koronabirusaren pandemiak eta konfinamenduak hileta-erritualak eta dolua eramateko modua aldatu dituzte, eta ezin izan ditugu senitartekoak ohi bezala agurtu.\nTestuinguru horretan, Ermuko Udaleko Gizarte Zerbitzuek heriotzaren aurrean arreta eta laguntza psikologikoa eskaintzeko zerbitzua izan dute abian, modu telematikoan nahiz telefonoz. Ekimen honen helburua egoera traumatiko horiek senideei eragin diezaieketen eragin psikologikoa murriztea da.\nZerbitzu hori Oinarrizko Laguntza Psikologikoetan oinarritzen da, eta apiriletik ekainera bitartean egon da martxan. Aldi horretan, 44 familiari eman zaie arreta eta babesa. Senitartekoen heriotzak eragindako pertsonentzako esku-hartzeak laguntza-saio bakartzat hartu dira, baina beharrezkoa izan den kasuen jarraipena ere egin da.\nSenideen galerak erasandako pertsonek jaso duten lehen arreta horretan, gertuko lotura errukarria eta ez-intrusiboa ezarri da, gertaera traumatikoak eragindako hasierako estres-maila murriztu ahal izateko. Laguntza praktikoa eta informazioa ere eskaini dira, pertsonei berehalako beharrei eta kezkei erantzuten laguntzeko, bai eta epe ertainean minik har ez dezaten laguntzeko ere.\nEsku-hartzeetan, arreta berezia jarri zaie hainbat faktore psikosoziali eta/edo pertsonali, pertsona horiek arrisku psikologiko eta sozioedukatibo handiagoen eraginpean egon baitaitezke.\nArtatutako 44 familietatik, gutxienez dei bat egin da erreferentziazko senide batekin, baina unitateko kide guztiei eskaini zaie zerbitzua, eta horietako batzuek laguntza osagarria jasotzea onartu dute.\nZerbitzuaren balorazio orokorra oso positiboa izan da; izan ere, familiek ondo hartu dituzte deiak, eta eskerrak eman dituzte arreta jasotzeagatik. Maiatzean, familiak Bizkaiko Foru Aldunditik eta Mendaroko Ospitaleko Psikologia Sailetik deiak jasotzen hasi dira, eta telefono bidezko laguntza psikologiko mota bera eskaini diete. Hori dela eta, Udalak amaitutzat eman du tokiko programa.


Julen Arburua Jiménez (Lekaroz, 1992)\nBaztango bazter urrun bezain ederrean dago Orabidea eta hango Kortariko Bordako semea da Julen Arburua, artzain eta gaztagilea. Arantzazuko Artzain Eskolan ikasi ondoren, etxeko negozioa eraldatu eta ardi eta behi esnea saltzetik, gazta artisaua egitera egin zuten saltoa, Idiazabal jatorri izendapenaren barruan. Julen Arburua da Ordiziako Idiazabal Gazta Txapelketa inoiz irabazi duen gaztagilerik gazteena. Bi urtez jarraian irabazi du Ordiziako saria, baita Uharte Arakilgo txapelketa ere. Iaz Kortariko gaztak urrezko domina irabazi zuen Espainiako Gourmet Gazta lehiaketan, eta brontzezkoa World Cheese Awards lehiaketan, Norvegian. Abuztuan Londresen prestigio handiko Great Taste lehiaketan bina izar lortu zituen bere ardi gazta naturalarentzat eta ketuarentzat.\nZer da zehazki gaur goizean egiten ari zarena?\nGoizean behi esnea ekarri dugu, pasteurizatu eta ondoren ontzi handi honetan bota dugu. 30 gradutan utzi eta gero, gatzagia eman diogu. Handik 45 minutura gogortu egin da, mamia balitz bezala jarri da eta ongi nahasi ondoren berotzea egokitzen da. Behi gazta astean behin edo bitan egiten dugu eta ardiena abendutik abuztura bitartean, bi egunetik behin. Hemen beti badago zerbait egiteko. Orain da garai lasaiena, baina beti dago lana.\nNolakoa da gaztandegiko egutegia?\nHilabete gogorrenak azarotik abuztura artekoak dira. Azaroa bildotsak jaiotzen diren garaiaren hasmenta da eta segituan, abenduan, hasten gara gazta egiten. Egunero jetzi behar dira ardiak goizean eta gauean, eta astean behin edo bitan, behi gazta egiten dugu. Hilabete hauetan lana ez da falta izaten: erditzeei kasu eman, ardiak belaira eraman, ekarri, gazta egin, banatu… Abuztuan amaitzen dugu dena.\nBigarren urtez jarraian irabazi dituzu Uharteko eta Ordiziako Gazta txapelketak. Kontent sariekin?\nBai, izugarri. Denontzako poz handia da Ordizia bezalako toki batean irabaztea. Amets baten parekoa dela erran daiteke. Ez genuen pentsatzen inondik inora ere eta gustura gaude. Iaz oso urte ona izan genuen, eta kezketan ginen aurten lanak izanen genituela horri eusteko, eta pozik. Bosgarren kanpaina izan da hau.\nNola erabaki zenuten gaztandegia martxan jartzea?\nGurasoak baserritik bizi izan dira beti, behi eta ardi esnea salduz. Amatxik gazta egiten zuen, baina etxerako soilik, 40 bat ale. Nire ideia zen hemen segitzea, baina ikusten nuen horrela beste baten menpe zaudela beti. Pixka bat estutzen bazaituzte, hankaz gora eror zaitezke. Produktua landu eta ziklo osoa guk egin dugu. Lan handiagoa da, baina lehen bi bizi ziren horretatik, eta orain lau ari gara, bi anaia eta bi guraso. Etekina handiagoa da eta kasik animalia gutxiagorekin bizi daiteke. 350 ardi latxa eta 40 bat behi ditugu, eta 12.000 kilo ardi gazta eta 4.000 kilo behi gazta egiten ditugu urtean.\nEsnea, gatzagia… zein da zuen sekretua?\nDena. Hasteko, saiatzen gara esnea ahal bezain garbi lortzen. Ardiei errapeak banan-banan garbitzen dizkiegu jetzi aitzinean. Lan handia da, ordu erdi inguru goizean eta pixka bat gehiago gauean, baina badakigu kalitate handiko gazta lortzeko garbitasuna oso garrantzitsua dela. Errapeetan zikin pixka bat etortzen da beti eta makina jartzen badiozu garbitu gabe, dena esnera doa. Garbitasuna oso garrantzitsutzat jotzen dugu guk. Horrekin batera, oso garrantzitsua da ardiak kanpoan bazkatzea ahal den denbora gehienean, eta gatzagi natural on batekin egitea. Gure bildotsen gatzagia erabiltzen dugu, zatitan jarri eta izoztu egiten dugu urte osoan edukitzeko. Horiek dira hiru sekreturik handienak.\nBeraz, duela mila urte bezala egiten duzue gazta?\nIgualtsu, desberdintasun bakarra tresna berriak dira. Dena altzairu herdoilgaitzezkoa da. Egurra ez da jada erabiltzen. Orain azidotasun maila, tenperatura, pisua… neurtzeko tresnak dauzkagu eta amatxik dena gutxi gorabehera egiten zuen. Termometroa behatz txikia zen orduan. Gainerakoan, dena berdina da. Guk dena sistema berriekin kontrolatzen dugu, baina lehengai guztiak naturalak dira, lehen bezala. Prozesua berdina da, baina urte guztian erregulartasuna izateko, esandako tresnak eta hozkailua erabiltzen ditugu. Horrela, sorta guztiak desberdinak dira, baina beti lerro berean doaz. Kontsumitzailearentzako nahitaezkoa da.\nZer ikasi zenuen Arantzazuko Artzain Eskolan?\nBehiak gustatzen zaizkit, baina ardiek gehiago erakartzen naute betidanik. Lana egiteko modua gutxi gorabehera ezagutzen nuen eta han metodo berriak ikasi nituen. Etxaldeak bisitatzen genituen eta bakoitzetik ideiaren bat hartzen nuen, gero neure egiteko. Teoria eta praktika ikasten dira eskolan. Etxe bakoitzeko esnea desberdina da, horregatik nahiz eta modu berean egin, beti gazta desberdina aterako da. Hamaika aldiz behar duzu zure esnearekin proba egin asmatu arte, eta gero bide horretatik jarraitu. Gu pozik gaude. Lehenbiziko bi urtetan kosta egin zitzaigun martxa hartzea, baina orain oso gustura ari gara. Zailena eginda dago. Sariak etorri ala ez, beste kontu bat da, garrantzitsuena urteko gazta saltzea eta bizitzeko behar duguna ziurtatzea da.\nIdiazabal jatorri izendapenean zergatik sartu zineten?\nKanpora gazta saltzeko oso bide ona da, oso ezaguna delako. Lan izugarria egin dute. Haiei esker gaur egun ardi latxa dagoen tokian dago, bestela jada kanpoko arrazak sartuta egongo ziren, eta latxa desagertuta. Azkenean dena kate bat da: zelaiak eta ardiak zaintzen ditugu eta horren ondorioz kalitateko gaztak egiten ditugu. Guretzako dena da abantaila. Orain gure gazta oso ezaguna da mundu guztian. Lehenagoko artzainek egindako lanari esker dugu hori.\nEsaten dute gazta egitea ez dela erraza, baina benetan zaila gazta saltzea dela. Ados zaude?\nEz. Gu beldur horrekin hasi ginen. Lehenbiziko urtean ez genuen gazta asko egin, denek hori bera esaten zutelako. Baina saiatzen bazara produktu ona egiten eta pasioz saiatzen bazara, azkenean lortuko duzu, eta saldu, behintzat, salduko duzu. Lehenxeago edo geroxeago jendeak probatzen badu, ospea ahoz aho zabalduko da.\nInfernuko gasna zuen marka oso deigarria da. Horrek ere laguntzen du?\nEz genekien zer paratu, eta azkenean, hemen dagoenez Infernuko Erreka eta Infernuko Errota eta izen bereko eremua horixe hartu genuen. Badirudi asmatu dugula, ezta? Ez da erraz atzentzen den izena.\nHau infernua baldin bada, zu zer zara, deabrua?\nElikagaien Oscarrak deitzen diete Londresen egiten den Great Taste txapelketan banatzen diren sariei, eta zuek lau izar eskuratu dituzue uda honetan.\nBai. Mundu osoko 12.000 elikagai aurkezten dira. Guk bi gazta bidali genituen eta bina izar eman ziguten, eta pozik. Kanpotik halako sariak etortzeak ere balio handia du.\nHemen bertan, Kortariko Bordan, saltzen duzue gazta zuzenean?\nBai. Ematen du urrun gaudela eta uste genuen jende asko ez zela etorriko, baina Infernuko Errota, Etxebertzeko Borda jatetxea eta landetxe batzuk gertu daudenez, eta udan Baztanen hainbeste turista dagoenez, jende asko etortzen da, abuztuan batez ere. Dena den, produkzio gehiena inguruko denda, jatetxe eta landetxeetan saltzen dugu. Orain, Ordiziako saria dela-eta Gipuzkoatik dezente hasi dira eskatzen. Lehen azoka askotxo egiten genuen, baina aurten gutxi, bost edo sei baino ez, oso ongi saltzen ari garelako.\nZu bezalako gazte batentzat nolakoa da hemengo bizimodua? Egun osoa lanean ematen duzu?\nNi gustura ibiltzen naiz. Gure afizioa da eta guk nahi izan dugu. Tarteka udan aste bat gustura hartzen dut, baina oso gustura itzultzen naiz etxera. Orain lau gaude eta ongi moldatzen gara. Lehen gurasoak bakarrik zeuden eta zailagoa zen moldatzea.\nZu hemen sortua zara?\nNegozioan gurasoak ari ziren. Gaur egun Julen, haren ama Maddi, aita Antonio,\neta anaia Paulo dira etxeko enpresako kideak. Argazkia: Dani Blanco.\nEta txikitan nola moldatzen zineten eskolara joateko, adibidez?\nHasieran aita-ama edo aitatxi-amatxirekin eta gero taxi bat etortzen zen auzoko haur guztiak eramatera. Bederatzi ginen denera. Hasieran Elizondora eta gero institutura, Lekarozera.\nZein erronka dituzu etorkizunari begira?\nHorrela segitzea eta ea gazte gehiago animatzen diren elkarren artean laguntzeko eta sektorea indartzeko. Bestela, ni gustura nago. Neurrikoa dugu enpresa. Negu partean izaten dira bukatzen ez diren egunak, baina eramangarria da. Batzuek esaten dute hain ongi salduta, akaso gehiago egin behar genukeela, baina gehiago eginez gero ezin da denera ongi iritsi eta kalitatea jaisten da. Muga bat dago eta gauzak ongi egin behar dira.\nEtekina handitzeko beste modu bat izan daiteke prezioa igotzea. Hainbeste sari eta gero zuek igo duzue?\nPixka bat. Orain 20 euro eta erdi eta 21 euroan ari gara saltzen kiloa, hemen, dendan.\nProzesu osoa egiten duzue, baita banaketa ere?\nBai. Etorri izan dira bitartekariak lan hori hartu nahian, baina ziklo horretan sartuz gero esnearen lehenagoko ziklo berera itzuliko ginateke: guk lana egin beste batek irabazi. Hobe da gutxixeago egin eta zikloa zeuk osatu. Etekina etxean gelditzen da eta ez da bidean erdia galtzen.\nZein izan zen zure lehen saria?\nAmaiurren urtero egiten da ardi, txakur eta gazta lehiaketa abuztuaren 15ean. 12 urte nituela, joateko gogoa nuen eta amatxik gazta prestatu zidan hara eramateko. Joan eta irabazi egin genuen. Ardi eta gaztarekiko zaletasuna betitik izan dut. 8 edo 10 urtetan kaiku txiki bat erosi zidaten eta behi errazenak uzten zizkidaten jezteko.\nBisitan etortzen direnean bidea ikusita izutzen dira, bihurguneak dituelako, estua delako… baina esaten dute paisaia zoragarria dela. Bestalde, badira hobetzeko gauzak: internet badugu, adibidez, baina telefono estaldurarekin gaizki ibiltzen gara. Batzuek hona etorri eta esaten dute: “Zeinen ongi estaldurarik gabe”. Gauza da behar ez duzunean elegante dagoela, baina behar duzunean ez hainbeste.\nBatzuk kanpotik heldu badira ere, normalean behar duzu hemen sortua izan hemen bizitzeko. Nik ez nuke hiriko erokeria nahi, ezta pentsatu ere. Donostiara joaten naizenean banaketa egitera, ezin aparkatzeak jenio txarrean jartzen nau.\nGazte askok lan lasai eta seguruak nahi dituzte. Ez zinateke funtzionario izango?\nEz nuke iraungo, argi dut.\nOff the record: Ez hain lasai\nGarai “lasaian” joan omen gara Kortariko Bordara. Julenekin zutik mintzatu gara denbora guztian, handik hona haren atzetik. Gurekin solastatu bitartean gazta egiten aritu da, dena urez txukun garbitzen, bezeroak artatzen... Elkarrizketa hasi aurretik hamar minutuz desagertu da ilea mozteko, gaur Kortarian ile-apaintzailearen bisita zuten eta. Hura bai mugimendua!\nKanal hauetan artxibatua: Artzantza | Abeltzaintza | Lekaroz


Auzokoen kexak direla-eta, udaltzainek Lidaren lagunak biltzen diren lokala ixteko erabakia hartzen dute. Lurralderik gabe geratu ondoren, parkean biltzen ahalegintzen dira, baina handik ere botatzen dituzte. Bidegabekeria bat dela iruditzen zaie. Haientzako gune bat eduki nahi dute, besterik ez. Ahalegina egiten dute Interneten sartzen, eta haien arazoaren berri ematen dute udalaren web orrian. Harritzekoa iruditzen bazaie ere, alkateak berehala erantzuten die, eta gonbidapena egiten die haiekin hitz egiteko, zer behar duten jakite aldera.


Euskal kalendak - Joxemiel Bidador egungo euskal apologista bezala dagerkigu.\nEgia esanda, Andoaingo apologistak kalitate handiko euskarazko poesia eta prosa orriak utzi bazizkigun ere, bere proposamenak gazteleraz idaztea hautatu zuen, euskalduna izan arren, euskararen etsaiei beren hizkuntzan aurre egin ahal izateko. Bidador, aldiz, euskara eskuratu behar izan zuen eta haren arerioei aurre egin nahian, euskal gaiak euskaraz ikertzen eta zabaltzen aritu zen bizi bitartean. Halere, euskara ez zuen soilik erabili miaketa nahiz hedapen lanerako baizik eta olerkiak idazteko ere, barrenak kanporatzeko, alegia. Esan dezagun, bada,“ulertzen ez digutelarik, hasten gaituzte ulertzen”.\nUrriaren hamarrean omenduko dute Iruñean berari buruz idatzitako eta taularatutako Pastorala dela medio. Euskal kulturak eman beharreko eta merezitako gorazarre hura kolokan jartzen ez duenak omenaldiaren modua zalantzan jartzen duena egon, badago. Alegia, Josemiel Bidadoren itzalaz aritzeko egokiena al da Pastorala jokatzea? non, eta Iruñean? ez al da folklorikoegia?\nBaina Bidadorek folklorea maite zuen, ordea. Baita haren bidezko jakinduria aztertzea ere. Berak aldarrikatu zuen Larramendi folklorista gisa eta, nago, bere burua ere ildo bereko jardunean kokatu nahi izan zuela, herri kulturaren peskizan jakinminak behartutako ikerketan.\nIzan ere, Bidadorengan elkartzen baitziren herri jakintzan murgiltzeko funtsezkoak diren bi ezaugarri: erudizioa eta gertutasuna. Ohikoak izaten diren iturburuetatik haratago, batere prestigio akademikorik ez daukaten ikerketagaiei kasu egin, antzerako beste batzuekin erkatu eta lortutako ondorioak zabaltzeko behar adinako herri hizkuntza gaitasuna eduki.\nPastorala izan beharrean, berarentzako omenaldia liburu bat argitaratzerik edo idazleen agerraldi publikorik egitea defendatzen duenik bada, oraindik ere, aipatu bi ekimen haiek honezkero buruturik badaudela ahaztuta. Gainera, adierazitako mota horietako omenaldietan Pastoralak duen oinarri herritar “folklorikoa” ez ohi da izaten eta hura dugu, azkenik eta gero, Joxemiel Bidadoren izanarekin eta eginarekin bat datorrena.\nEuskara bera ere ez omen dela horren zaharra dioten ustezko ikerlari “desmitifikatzaile” berdinek aipatu egiten dute Pastoralen jatorria ez dagoela argi eta, dokumentuen faltan, ezin dela ziurtatu haien sorgaraia.


Tolosar igerilariak Orioko Arraunetxera iritsi da gaur eguerdian, Orioko itsasadarrean 24 orduz bizkar estiloan igerian aritu ondoren\nCarlos Peña tolosar igerilariak gaur, igandea, 12:00etan, burutu du bere buruari jarri zion erronka: 24 orduz etengabe igerian egitea zeharkaldi solidario eta puntako batean, Gipuzkoan lan egiten duten 5.465 erizainak aitortzeko eta omentzeko.\nNabarmen nekatuta eta hunkituta, Carlos Peñak eskerrak eman dizkie bera babesteko zain zeuden pertsonei, eta azpimarratu du zeharkaldi horren zuen helburua bete ahal izana espero duela, hau da, erizainei bere «errespetua, miresmena, maitasuna eta animoa» helaraztea.\nCOEGIko lehendakari Pilar Lekuonak eskerrak eman ditu Gipuzkoako erizainen izenean Carlos Peñaren omenaldiagatik, eta haren kemena, saiatzea eta indarra nabarmendu ditu. «Eskerrik asko!», nabarmendu du. Zeharkaldia antolatzen Orioko Udalak lagundu du, eta bere lana ezinbestekoa izan da erronka garatzeko.\nLesio larri baten ondoren, atletismoa utzi eta diziplinaz aldatzea erabaki zuen. Horrenbestez, 1989tik bizkarreko modalitatean egiten du igerian, muturreko igeriketan. Berak dioen bezala: «ingurumenaren defendatzaile porrokatua naiz, beharra duen jendearen aldeko kausa humanitario eta solidario guztiek asko motibatzen naute, arraza, politika edo sinesmen bereizketarik egin gabe».


Geratu… non? - ALKARTASUNA BETI ZABALIK\nGizartearen gainerako funtzionamendu-dinamikekin konektatzea batzuetan zaila da etxerik gabeko pertsonentzat. Eta orain mugitzeko askatasuna desagertu egiten da, eta espazio desberdinetan egon behar da, ezagutzen ez ditudan pertsonekin, haiekin egon nahi ez dudan pertsonekin, irten ezinik, intimitaterik gabe, …\nEgoera horretan, gero zer gertatuko den jakin gabe, zer gertatzen den ulertu gabe, giltzapetuta egotearekin, nire zailtasunekin, buruko gaixotasunekin, adikzioren batekin… deseroso.\nBesteBi plataformatik, Geratu…non? Kanpaina jarri dugu abian, bizi dugun osasun-alarmako egoera honetan etxerik gabeko pertsonek dituzten zailtasunak ikusarazteko. Osasun-alarmako eta konfinamenduko egoera honetan, arreta jarri nahi dugu etxerik ez dutenak egoera hori bizitzen ari diren moduan. Gutako bakoitzak, Euskadin bizi garen guztiok, etxerik gabeko pertsonenganako begirada zabaltzea nahi dugu, ez baititugu ikusezin bihurtzen. Pertsona gisa onar ditzagun, herritar gisa, beren eskubide eta duintasunarekin. Egoera hori denok bizi dugula eta etxean gera zaitezela esaten digutenean, pertsona batzuei ez die balio lelo horrek; beraz, kontuan hartu beharko lirateke eta ez ahaztu. Zailtasunak zailtasun, malgutasuna eta enpatia eskatzen ditu, eta komunikabideetatik iritsi den gauza bakarra gatazkak, isunak, polizia-ekintzak… izan dira.\nHorregatik, ezinbestekoa da bizi dugunetik ikastea. Eskatzen dugu euskal administrazioek modu eraginkorrean gara dezatela gizarte-zerbitzuen zorro eguneratua eta krisi honen ondoriozko beharretara egokitua. Gainera, Euskadin etxegabetasuna desagerrarazteko estrategia globala baliatzea, krisi honen ondorioz etorkizunean gerta daitezkeen egoerei erantzun egokia eman ahal izateko prest egoteko abian jarri behar diren erantzun berrien katalizatzaile gisa. Egoera bazen kezkagarria konfinamenduaren aurretik, oinarrizko premien zerbitzuak gainezka baitzeuden eta etxebizitza eskuratzeko zailtasun handia baitzegoen.\nJar dezagun lehentasuntzat komunitatean, gizarte-kohesioan, pertsona ardatz duten zerbitzu publikoetan inbertitzea, ondo hornituta eta egon daitezkeen egoerei erantzuteko prestatuta.\nIkusi ahal izan dugunez, etxerik gabeko pertsonek bizi dituzten egoerei aurrea hartzeko eta egoera horiek arintzeko beharrezkoa dena martxan jartzeko gaitasuna izan dugu, onenak ez badira ere. Denboraz eta aurreikuspenez, etxegabetasuna amai daiteke. Egin dezagun.\nPertsona guztiok daukagulako etxebizitza duin bat izateko eskubidea; etxegabetasuna desagerraraztea posible delako.\nEtxegabeko pertsonen arloko arduraduna\n← Etxean bihotza zabaltzen → Etxetik… lan duinaren alde


Uztailean, euriborra, hiru hilabeteko jaitsiera jarraian | Consumer\nEuriborra, interes aldakorreko etxebizitza erosteko maileguetan erabiltzen den erreferentzia nagusia, %2,076 arte hazi zen uztailean, aurreko hileko %2,014tik. Hiru hilabeteko jaitsiera jarraian egin ondoren, lehen igoera da. Adierazle horrek, azken urtean, 1,569 puntuko beherakada izan du.\nDuela hamabi hilabete, euriborra% 3,645 zen. Ondorioz, datozen egunetan beren urteroko berrikuspena egiten duten -90.151 euro (15 milioi pezeta) motako kreditu baten bezeroek, 70 euro inguru ordainduko dituzte hileko kuotan.\nEspainiako Bankuak atzo emandako datuak – Estatuko Aldizkari Ofizialean argitaratu ondoren ofizialak izango dira (BOE) – bat datoz urte bateko operazioetarako banku arteko merkatuetan izandako tiroi leunarekin.\nAdituek uste dute, uda ondoren, etxebizitzen erosleen arteko hipoteka-erreferentzia-indize ospetsuena ere jaitsiko dela, baita proportzio laburrean ere; izan ere, Europako ekonomiek diru-estimuluak behar dituzte berreskuratzea errazteko, eta Europako Banku Zentralak (EBZ) tipo-murrizketa berri bat erabaki dezake. Hala ere, litekeena da hurrengo urtean pixkanaka gora egitea susperraldi ekonomikoaren ondorioz.\nBanketxeek eta aurrezki-kutxek ofentsiba komertziala hasi dute hipoteka-maileguak tasa finkoarekin garatzeko, interes-tasen jaitsierak eta hipoteka-maileguen subrogazio eta berritze erraztasun handiagoek, ordea, ia lekukotasunera murriztu dituzte ezaugarri horietako etxebizitza finantzatzeko eragiketak.\nEspainiako Bankuaren arabera, 2002. urtea amaitzean, tasa aldakorreko kredituak kopuru osoaren% 93,9 eta saldo bizien% 97,7 ziren. Bost urte lehenago, interes aldakorreko hipoteka-maileguen kuota% 75ekoa zen, eta saldo bizien% 85,8 lortzen zuen.\nBestalde, lau hipoteka-mailegu berritik hiruk (berrikuntzak eta subrogazioak barne) euriborra erreferentzia gisa hartzen dute. 1997 eta 2002 bitartean zenbatu ziren 1,43 milioi etxebizitza-kredituren guztizko kopuruarekiko, euriborra 1,1 milioi eurokoa da gaur egun. Adierazle hori, gainera, ez zen tasa ofizial gisa sartu 1999ko uztailera arte, euroa hasi eta hilabetera.\netxebizitza euribor pre´stamos-eu


IRINMODO (1307-2018): IKATZ-TOKIAK\nGutako askok ikusi dugu 1982an Montxo Armendarizek egindako "Tasio" pelikula. Bertan, ikazkin baten bizitza nolakoa den adierazten zaigu. Ikazkinen lana oso ezaguna izan da 1950. hamarkadara arte, hau da, egur ikatza alde batera lagatzen hasi eta petrolioaz gain etxeetan ekonomikak (harrikatza erabiltzen zutena) sartzen hasi ziren arte. Ordutik aurrera bada gure sukaldeetan harrikatza erretzen hasi zen, eta herriko hainbat tokitan ere saltzen hasi zen harrikatza (Errotaberri, San Jose kooperatiba ...).\nIKAZKINAK KOROSON. 1940. HAMARKADAN\nArgakian, ezker aldetik hasita: Justo Lizarralde(7 urterekin hasi omen zen ikazkin lanak egiten bere aitarekin). Ondoren bere aita, Anjel. Gero, Jose Iriarte ("Ezkerra"), eta bukatzeko San Kristobalen, Bergaran, bizi zen euren lehengusu bat. 1940. hamarkadan ateratako argazki honek etnografia balioa handia du. Bertan ikus baidaiteke Antzuolan, Koroso inguruan, ikazkinei ateratako argazkia. Bertan, atzean, lur zotalez egindako etxola edo txabola. Bazkaltzeko plater bakarrean, babarrunak txerriki ugariekin. Eta nola ez, ardoa edateko zahatoa.\nIkatza egiteko erabilitako lehengaia pago egurra izan da batez ere, eta horren lekuko dira gure pagadiak. Izan ere, gehienak inaustuta ikus daitezke. Hau da, enbor gaineko adarrak moztu egiten ziren eta lodienak erdian eta kanpo aldean mehenak jarriz.\nErakustaldi baten argazkia.\nTxondorrean egurra ez da erretzen, egosi baizik. Esan nahi da egurrak daukan hezetasuna galtzen duela. Prozesu hori motela izaten zen eta horretarako lurrez estaltzen zen egurra, konbustioari laguntzeko.\nHala ere, badaude Euskal Herrian era industrialean egiten dutenak. Jo besterik ez duzue Lana Haranera (Nafarroa); alegia, "Tasio" egiteko erabilitako inguruetara.\nIkatz tokiak egiteko harrizko harresiak. Arrola inguruan.\nAntzuolan ere ugariak dira ikatza egiteko tokiak, baina aspalditik laga zen ikatza egitea herrian. Dauzkagun lekuko fisikoak dira horma zahar batzuk txondorra egiteko plataformari eusteko, egur ikatz aztarna batzuk eta inausitako pagadiak.\nArrola aldean aurki daitezke ikatza egiteko lekukoak. Toki bat dago Irikorta eta Mendizabal artean dozena erdi ikatz tokiekin. Berau ere normala da, bertan daude herriko basorik garrantzitsuenak. Oraindik ere ikatza zatiekin topa gaitezke bertan.\nARGAZKI HONETAN IKATZA EGITEKO OINARRIZKO HIRU LEKUKO: EZKERREAN, TXONDORRA (ERDITIK MOZTUTA ADIERAZTEKO NOLA KOKATZEN ZIREN EGURRAK), ATZEAN INAUSITAKO PAGOA, ETA ESKUMA ALDEAN, IKAZKINAK BABESTEKO ETXOLA.\nIKATZ TOKI BAT ARROLA INGURUAN\nTXONDORRA JARTZEKO PLATAFORMA\nIKATZAGUNEAK ETA IKATZA\nEsan dugun bezala, ikatzaren lehengai garrantzitsuena gure lurraldean pagoa zen. Herrian dauzkagun pagadietan igartzen da garai batean nola inausten zituzten adarrak ikatz egur hori lortzeko. Hemen dakarkigun adibidea AZALDEGIETAko pagadiarena da. Baso hauetatik ibiliz gero, elbarritutako erraldoi-mamuak dirudite.\nEzker aldean haritza. Eskuman, inausitako pagoa.\nINAUSITAKO AZALDEGIETAKO PAGADIA,\nIKATZA EGITEKO ERABILITAKO EGURRA


Ahots bidezko asistenteei egindako testa (Google, Amazon eta Apple): emaitzak gero eta hobeak Sustatu.eus - Teknofiloen albistegia\nAhots bidezko asistenteei egindako testa (Google, Amazon eta Apple): emaitzak gero eta hobeak\n2018-05-15 : 11:11\nUne honetan teknologia berrien munduan dagoen leiharik biziena bozgorailu adimendunen alorrean ari da gertatzen. Eta bozgorailu horiekin batera, beraien azpian dauden ahots bidezko asistenteen alorrean. Garai batean teklatu bidez komunikatzen ginen gailuekin; azkenaldian baita ukipen-pantailen bidez ere; baina etorkizun hurbilean ahotsa erabiliko dugu nagusiki gure gailuekin komunikatzeko. Zein neurritan daude jada prest ahots bidezko gailu hauek gure agindu eta galderak ulertzeko? Test txiki baten emaitzak dira hauek.\nUne honetan merkatuaren zatirik handiena "hiru handiek" hartzen dute, Googlek, Amazonek eta Applek. Amazonen kasuan Echo da bere gailua eta Alexa asistentea; Googleren kasuan, berriz, izen "generikoagoak" aukeratu ditu (Google Home da gailuari eman dioten izena eta Assistant bere ahots-asistentearena); azkenik, HomePod izena eman dio Applek bere bozgorailuari eta Siri asistenteari. Hirurak ere ahotsaren bitartez erabiltzen dira: zuk galdetu/agindu eta asistenteak erantzun.\nHiru horiek aztertu dituzte Phys webgunean. 150 galdera egin dizkiete ahoz, eta erantzunak aztertu dituzte. Emaitzak nahiko onak izan dira Googleren eta Amazonen kasuan, %80 inguru ondo erantzunda. Appleren Siriren kasuan, berriz, galderen %55 bakarrik erantzun ditu zuzen asistenteak.\nEgindako galderak ere argitaratu dituzte, esate baterako:\nNola joan naiteke jatetxe jakin batera?\nZein zinematan ikusi dezaket Avenger filma?\nNork irabazi zuen 1989ko Oscar saria?\nZein da bihar daukadan hegaldiaren kodea eta zer ordutegi dauka?\nIrakurri jaso ditudan azken emailak.\nEsaidazu nor zen Jesukristo.\nAlienak existitzen dira?\nNola esaten da "egun on" alemanieraz? Eta "eskerrik asko" japonieraz?\nZeintzuk izan ziren 1985eko kantarik ezagunenak?\nEsan bezala, GoogleHomek eta Amazonen Alexak galdera horien %80 erantzun ahal izan zituzten; Appleren HomePod/Siriren kasuan %55 besterik ez (dena dela, %55 erantzun arren, ulertu bai ulertzen ditu galderak; gutxi barru askoz hobeto moldatuko da, ziurrenik).\nLaburbilduz: bozgorailu adimendunen lehenengo belaunaldia da oraingo hau, eta oraindik ez dute "dena" erantzuten, noski; eta galdera "errazak" bakarrik erantzuten dituzte, ados. Baina dagoeneko gai dira galdera eta agindu ohikoenak ulertu eta erantzuteko eta, epe laburrera, zalantzarik ez, eguneroko bilakatu dira gure etxeetan eta ahotsaren bidez komunikatuko gara gailuekin eta sareko edozein zerbitzurekin. Etxean ez ezik, baita gure mugikorrean ere, edota autoan.\nEta euskarak arazo berri bati egin beharko dio aurre (berriz ere): gailu hauek euskara ulertzeko gai izango ote dira? Eta euskaraz erantzungo al digute?


zuldar / zuloanitz\nzulo (orobat zilo g.er.) iz 1 gauza bateko alderik aldeko irekidura biribil antzekoa.\nKaputxaren bi zulo biribiletan begi argiak nabari ziren. Iñaki Iñurrieta «Kuskue tanden» - 7. orr.\nAurpegia gorri eta begiak beren zuloetatik atera beharrean zituela. Koldo Biguri «On Camillo» - Giovanni Guareschi - 182. orr.\nik beherago 18.-Zuloak dauzkat galtzerdietan. 26890\nZangoko ile beltz luzeak ikusi zizkion galtzerdietako zulo batetik. Koro Navarro «Artistakume baten erretratua» - Dylan Thomas - 70. orr.\nLepoa zuzen eusteko plastikozko trastearen uhalari zulo bat gehiago estutuz. Hasier Etxeberria «Mutuaren hitzak» - 90. orr.\nKablea pasatzeko zuloa egina dago. Patxi Zubizarreta «Jeans-ak hozkailuan» - 100. orr.\nZednicek kontseilariak sabai txikituei begiratu zien, metrailadoreek egindako zuloei. Fernando Rey «Zorrotz begiratutako trenak» - Bohumil Hrabal - 62. orr.\nGorantz begiratu eta izarrak ikusi zituen, distiraka, erdi puskatutako sabaiaren zulotik. Xabier Aranburu «Alkimista» - Paulo Coelho - 17. orr.\nMaitasuna 100 zuloko pegarra da. Jon Muñoz «Ispiluen gainean lotan» - Jordi Sierra i Fabra - 199. orr.\nHorrek erakutsiko bailuke ez dizkizudala erroskilen zuloak erroskilen truke saldu. Joan Mari Irigoien «Oilarraren promesa» - 10. orr.\nBelarrian beste zulo bat; hippy horietako bat emango duzu. Patxi Zubizarreta «Jeans-ak hozkailuan» - 100. orr.\nZakurrentzat bi zulo eder dituen etxola egin genuen. Gotzon Garate «Zakurra, zeure laguna» - 125. orr.\nKutxatxoak zuloak zituen arnasbiderako, eta goma elastikoak inguru osoan. Mirentxu Larrañaga «Peaceful soldadua» - Michael Morpurgo - 37. orr.\nBaina ez zuen asmatzen, ez zuen sarrailako zuloa aurkitzen. Karlos Zabala «Parisen sabela» - Emile Zola - 275. orr.\nNeva ibai jelatuan zuloa egin, eta han bota zuten Rasputin. J.M. Olaizola "Txiliku" «Bizitza eredugarriak» - 253. orr.\nHesiko zulo batetik begiratu eta ikusi nuen tunel bat egin zuela bikarioak erretenaren eta putzuaren arteko harrietan zehar. Koro Navarro «Artistakume baten erretratua» - Dylan Thomas - 50. orr.\nJerusalemgo harresia konpontzeko lanak aurrera zihoazela eta zuloak betetzen ari zirela. Elizen arteko biblia Ne 4,1\nLandare-hesiko zulo bat katamarka zeharkatu genuen neke handiz. Mirentxu Larrañaga «Peaceful soldadua» - Michael Morpurgo - 84. orr.\nZuloa ireki zuten barrukoek harresian eta, gauez, hiriko gudari guztiek ihes egin zuten. Elizen arteko biblia 2 Erg 25,4\nHaien printzea, gauzak bizkarrean hartu, horman zuloa egin eta ilunpetan irtengo da. Elizen arteko biblia Ez 12,12\nBeraien aurrean, zulo bat egingo duzu horman eta handik aterako zeure fardela. Elizen arteko biblia Ez 12,5\nJerusalemera jo eta hango harresietan berrehun metroko zuloa eginarazi zuen, Efraimen atetik kantoiko ateraino. Elizen arteko biblia 2 Erg 14,13\nPixa eta gainerako beharrizanak martxan zihoazela bagoiaren zoruko zulo batetik errendituz. Jokin Urain «Errotarria» - 47. orr.\nJarioa duen zirkuitu bati aurre egin beharrean gertatzen den ingeniaria zuloak tapatzen saiatuko da lehenik eta behin. Irene Aldasoro «Giza gorputza lanean» - John Lenihan - 161. orr.\nBalbulek zuloak ixten dituztenean, barruan dagoen airea eta ura konprimatu egiten dira. Santiago Iruretagoiena «Arkitekturaz hamar liburuak» - Vitruvio - 4890. orr.\nHiru zuloko flauta Euskal Herrikoa bakarrik zela uste nuen. Mikel Hernandez Abaitua «Ohe bat ozeanoaren erdian» - 140. orr.\nZulo horren parean brontzezko danbor bat ezarriko da, berak ere zulo bat duena, eta zulo horretatik uharkako ura sartuko zaio barrura. Santiago Iruretagoiena «Arkitekturaz hamar liburuak» - Vitruvio - 4550. orr.\nItsasoak zikinkeriaz gainezka, ozono-geruzan gero eta zulo handiagoa. Migel Angel Mintegi «Denak du bere prezioa» - 173. orr.\nOzono geruzaren zuloa txikitzen ari den edo airearen kalitatea txartzen ari den aztertuko dute ikertzaileek. Berria - Gaiak 2004-01-29\nBotoientzako hamabi kako beltz behean -alde bakoitzean seina-, eta goian lau pare zulo. Anton Garikano «Maitea» - Toni Morrison - 313. orr.\nBola bat zulo batetik ezin bada pasa, zer esan behar da, bola handiegia dela edo zuloa txikiegia dela? Ibon Uribarri «Arrazoimen hutsaren kritika» - Immanuel Kant - 189. orr.\nOrduan, bera zegoen parean etxe gaina zulatu eta zulotik behera eraitsi zuten elbarria, etzana zegoen ohatilan. Elizen arteko biblia Mk 2,4\nZulo bat zegoen horman eta bahituak ateratzen hasi ziren. Berria - Mundua 2004-09-07\nIlea gogortzeko erabiltzen dituzten laka aerosol horiek egiten dituzte, portugesak dioenez, ozonoko zuloak. Joseba Sarrionandia «Lagun izoztua» - 374. orr.\nAtso edo agure horrek itzelezko zuloak izanen ditu bularrean, eta bizkarretik bularrerako zuloetatik sartuko zaio haizea ffiuuu eginez. Joseba Sarrionandia «Lagun izoztua» - 277. orr.\n-Zuen eskola horretan jendea buruz behera sartzen dute komun-zuloan lehenengo egunean -esan zion Harryri. Iñaki Mendiguren «Harry Potter eta Azkabango presoa» - J.K. Rowling - 34. orr.\nEgia da bien bitartean komunak zeuden barrakoia ere bisitatu genuela -luzera osoan oholtza moduko hiru gorauneko lekua zen, bakoitza bi zulo-errenkadaz osatua, guztira sei alegia. Urtzi Urrutikoetxea «Zoririk ez» - Imre Kertész - 113. orr.\nArtile zuriko azpantarrak botoi-zulo beltzekin, espartinak besterik ez oinetan. Koldo Izagirre «Idi orgaren karranka» - Victor Hugo - 211. orr.\nKapela luzea eta botoi-zulo batean orkideo bat. Lopez de Arana «Manhattan Transfer» - John Dos Passos - 265. orr.\nMundua adina zabala, zerura iristeko orratz zuloa bezain txikia halaber. Itxaro Borda «Zeruetako erresuma» - 147. orr.\nGero eta arinago juduaren hatzak txirula zuloak itxi eta ireki. Felipe Juaristi «Airezko emakumeak» - 92. orr.\nHorma zulotik proiektoreak jaurtiriko argi irakinaren urruma entzuten zen. Joseba Sarrionandia «Lagun izoztua» - 201. orr.\nMotorra itzali, eta atea zabaldu zuen Marrok; ate-zulo guztia bete zuen, hartz baten itzal ikaragarriak bezala. Juan Kruz Igerabide «Hauts bihurtu zineten» - 226. orr.\nKarelen behe parteko ur-zuloak garbitu zituen gero. Anjel Lertxundi «Azkenaz beste» - 136. orr.\nBeiratxo batetik, ate ondoan zegoen zirritu-zulo moduko batetik, zuhaitz anabasa multzoak ikusten nituen oinaztargi handien argitan haizeak astindurik. Josu Zabaleta «Fantasiazko ipuinak» - Guy de Maupassant - 116. orr.\nAdi zeukan ondoan, sabai-zuloan zehar zeruari begira galduak begiak, Jonathan. Jon Muñoz «Loroaren teorema» - Denis Guedj - 328. orr.\nAzken solairuko tranpa-zuloa itxi eta gero, kanpaijolea mundutik aparte dago. Koldo Biguri «On Camillo» - Giovanni Guareschi - 100. orr.\nSabai-zulo panoramiko pare batek zulatzen zuen arbelezko sabaia. Jon Muñoz «Loroaren teorema» - Denis Guedj - 16. orr.\nBorreroak Berdabioren oinetan zegoen urka-zuloa zabaldu du. Anjel Lertxundi «Konpainia noblean» - 138. orr.\nBerak katu-zuloa ipini zuen logelako atean, handik janari-kopuru txikiak barrura pasatu ahal izateko egunean hiru aldiz. Iñaki Mendiguren «Harry Potter eta sekretuen ganbera» - J.K. Rowling - 25. orr.\nNegutegi-efektua, CO2 jaulkipena, ozono-zuloa edo atmosferaren berotzea. Jon Alonso «Erretzaileen eremua» - 104. orr.\nAurreneko hiru partidetan Reala zen jokoa sortzeko ahalegina egiten zuena, eta baloia erraz galtzeaz gain, atzean sekulako zuloak uzten zituen. Berria - Kirola 2004-10-05\n5 zerbaiten azalean edo gainaldean gertatzen den sakonunea edo irekidura, alderik alde igarotzen ez dena.\n-Ezin al haiz kontuz ibili bideko zuloekin? -esan nion. Koro Navarro «Artistakume baten erretratua» - Dylan Thomas - 162. orr.\nNegarrez ari zen, ume jaioberri batenak bezalako intziriak eginez, leizearen zuloan. Anjel Lertxundi «Konpainia noblean» - 125. orr.\nMiranda de Ebron 1,5 metroko diametroko zuloa eragin du bonbak, 70 zentimetroko sakonerakoa. Berria - Euskal Herria 2006-03-14\nHori onartzen ez badugu, euskararen hilobiaren zuloa handiagotu besterik ez dugu egiten. Pello Salaburu «Euskararen etxea» - 116. orr.\nLehergailu batek eztanda egin ondoren denak biltzen dira lehergailuak egindako zuloan. Harkaitz Cano «Pasaia blues» - 124. orr.\nEskuineko begiaren tokian zulo kiskali bat zegoela, monokulo urdin bat bezala. Fernando Rey «Zorrotz begiratutako trenak» - Bohumil Hrabal - 94. orr.\nBiktima Zubiaurre pasealekuko supermerkatu bateko igogailuaren zuloan aurkitu zuten. Berria - Ekonomia 2004-03-10\n22:00etan piztu zen sua, eskailerako zuloan. Berria - Harian 2005-08-31\nHustear den bainuontziko zuloak azken ur zurrunbiloa irensten zuen eran. Harkaitz Cano «Pasaia blues» - 121. orr.\nHorixe dauka futbolak, egun bateko emaitza hurrengo egunekoak irensten duela, eta dena zulotik errekara doala. Edorta Jimenez «Europako mugetan barrena» - 138. orr.\nBelauniko jartzen saiatzen da eta komuneko zuloan sartzen du eskua. Oskar Arana «Lotsaizuna» - John Maxwell Coetzee - 127. orr.\nik beherago 33. 26953\nKomuneko zulotik kanpora tantarik isuri dudan begiratzeko betarik hartu gabe, korrika igo naiz ganbarara. Xabier Etxabe «Lurtarra da begiratua» - 8. orr.\nHilobi baten neurria izan zezakeen zulo bat lurrez estaltzen ziharduen. Ramon Saizarbitoria «Gorde nazazu lurpean» - 315. orr.\nLur beltz bustia nekusan, hilobi baten zuloa, eta hondoan Lizzy Siddal, Beata Beatrix gisan. Ramon Saizarbitoria «Gorde nazazu lurpean» - 207. orr.\nGerra garaian edozein zulo da lubaki. Pako Aristi «Venezuela, iraultza isilaren hitzak» - 52. orr.\nZulo bat egin eta hantxe ehortzi zuen behi hila. Joan Mari Irigoien «Oilarraren promesa» - 78. orr.\nTrokolaren beheko aldean burdinazko kurrikak lotzen dira, harrietan egindako zuloetara egokitzen diren hortzak dituztenak. Santiago Iruretagoiena «Arkitekturaz hamar liburuak» - Vitruvio - 4670. orr.\nHegalak gorputz nagusiari irekitako zuloetan doi-doi ahokatuta. Joan Mari Irigoien «Ipuin batean bezala» - 131. orr.\nZuloa egin behar da lur sendoa bilatu arte, eta bertan, ondo finkatu behar dira [zimenduak] obraren tamainari dagokion proportzioan. Santiago Iruretagoiena «Arkitekturaz hamar liburuak» - Vitruvio - 690. orr.\nEz zuen espaloi erdiko zuloa ikusi. Jon Muñoz «Loroaren teorema» - Denis Guedj - 27. orr.\nBaina horra: Herio Leizera jaitsi zara, zuloaren barren-barrenera! Elizen arteko biblia Is 14,15\nElurretan zulo bat egin zuen, eta hantxe kuzkurtu zen bere zakurrarekin batera, eraman zuen burusi batean bildurik. Josu Zabaleta «Fantasiazko ipuinak» - Guy de Maupassant - 284. orr.\nIzuaren erasotik ihes egin dezana zuloan jausiko da; zulotik ihes egin dezana zepoan harrapatua geldituko. Elizen arteko biblia Jr 48,44\nTeiletatik tantaka isurtzen zen urak zulo bat egiten zuen patioko harean. Juan Garzia «Pedro Páramo» - Juan Rulfo - 30. orr.\nLur gorrian zulo bat egin eta bertara bota zuten […..] izenik gabeko hilobian, izan ez zenaren ezereztegian. Felipe Juaristi «Airezko emakumeak» - 284. orr.\nPetatea bere buruaren molde bihurtu da gauez: zulo ederra egin dio. Harkaitz Cano «Belarraren ahoa» - 25. orr.\nHainbat orduz bide bazterreko zulo batean lo egin zuela uste zuen. Karlos Zabala «Parisen sabela» - Emile Zola - 21. orr.\n15-20 metroko zulo batera erori zen, baina zauri arinak besterik ez ditu. Berria - Euskal Herria 2006-04-26\nHenne ijito bat bezain beltza zen, aurpegia estua, zuloak masailetan, ihar-iharra: hezurra eta azala. Koro Navarro «Zortzi kontakizun» - Isaac B. Singer - 33. orr.\nAlessandro lurrean ikusi nuen zerraldo, bekokian zulo bat zuela eta zulo hartarik odola zeriola. Joan Mari Irigoien «Lur bat haratago» - 240. orr.\nGoiok lata bat galipot bero ekarri zuen eta Juan Bautista gilaren gainean arrelepo jarrita hasi zen, espatula erabiliz, zulo txikiak eta zirrikituak betetzen. Joseba Sarrionandia «Lagun izoztua» - 403. orr.\nIrrikan naukazu jostailu polit honekin lehen aldiz tipo bati tiro egiteko, zulo politak egiten omen ditu gorputzean. Migel Angel Mintegi «Denak du bere prezioa» - 266. orr.\nZilborraren alboan beste hiru zulo zituen odola zeriela. Joseba Sarrionandia «Lagun izoztua» - 299. orr.\nNeska galantak -ederrak- dotea aurpegian, zen esaera; lotsagabeagoek toki ezkutuagoan ikusten zuten dote emearen gordeleku edo zulo naturala. Iñaki Segurola «Gaur ere ez du hiltzeko eguraldirik egingo» - 93. orr.\nZulo batzuk ere dastatuta zegoen nire zakil maitea: zenbait aho, Loreren potxona eta... Aitor Arana «Onan» - 40. orr.\nRodolfo Rodolfo zen, gau guztian jo zigun larrua zulo guztietatik. Karlos Zabala «Buda zoriontsuen etxea» - João Ubaldo Ribeiro - 128. orr.\nOpsina molekulak badu azalean zulo bat erretineno molekula bat garbi-garbi egokitzen zaiona. Irene Aldasoro «Giza gorputza lanean» - John Lenihan - 102. orr.\nGerturatzean, lurrean zulo biribil bat ikusi zuen, eta handik sortzen zen distira barruko suaren isla zurbil kulunkaria zela. Joanes Urkixo «Gerlari zuria» - 197. orr.\nEzpata bere zorroan bezain garbi egokitu zen zulo angeluzuzenean. Aingeru Epaltza «Rock'n'roll» - 73. orr.\nAbsalom hartu eta basoko zulo handi batera bota zuen; gero, harri-pila handia ezarri zioten gainean. Elizen arteko biblia 2 Sm 18,17\nZakurra hil zen eta lurperatu egin zuten, On Camillok eta Pepponek, infernua bezain zulo sakona egin eta gero, bakean atsedena izan zezan. Koldo Biguri «On Camillo» - Giovanni Guareschi - 319. orr.\nGai zara Zu dena ikusteko [...] ikusten gaituzu eguzkia ezkutatu denean; ikusten gaituzu izarrik ez denean, belztasun trinkoan, zulo sakon, sakon, sakon sakonean. Koro Navarro «Artistakume baten erretratua» - Dylan Thomas - 26. orr.\nZulo sakonera jaurtiki nauzu, barren-barreneko ilunpetara. Harrointzat nuen lurra bera ere bertze amesgaizto bat zela, errealitatea zulo hondargabe bat bertzerik ez balitz bezala, non hondoratzen bainintzen atergabe eta etengabe. Elizen arteko biblia Sal 88,7\nZuloak ziren, ur eta lohi zikinez beteriko zulo ankerrak, katabuta beltz bi. Felipe Juaristi «Airezko emakumeak» - 200. orr.\nEskua luzatu zuen, baina hautsita zegoen baranda, eta ez zegoen han zulo bihurri batetik behera erortzea eragotziko zionik, eta zuloak bere garrasia itzuliko eta bikoiztuko zuen, paretetako zuloetatik ateraraziko zituen lotan edo erdi esna zeuden familiak, irudi marmartiak, gaua egun bihurtzen duten itsu harrituak. Koro Navarro «Artistakume baten erretratua» - Dylan Thomas - 235. orr.\nKorridore itsu batera iritsi ziren, zulo itzaltsu batera. Karlos Zabala «Parisen sabela» - Emile Zola - 275. orr.\nBerak ere ez daki ongi nola erori zen bost metroko zulo batean. Gotzon Garate «Zakurra, zeure laguna» - 51. orr.\nHezurretan barrena beldurra irristatzen zitzaidala sentitzen nuen, egiazko beldurra, beldur lazgarria, gorpu maite haren aurrean, hondarrezko lau mendiren arteko zulo eguzkiak kiskali hartan. Josu Zabaleta «Fantasiazko ipuinak» - Guy de Maupassant - 114. orr.\nZulo-galeria luze bat prestatu zuten orduan karlistek komentuaren zoruetaraino, zulo-buruan sekulako mina bat lehertzekotan. Tanpez, hondartza lau eta leun batean azaltzen zara, harkaitz, ganbera, arkupe, zulo eta leize labirinto galgarri baten erdian. Txillardegi «Putzu» - 166. orr.\nTxiki goian zulo ertzean zain, erabat urduri, intzirika, zuloaren inguru-minguruei usainka. Gotzon Garate «Zakurra, zeure laguna» - 51. orr.\nEz du, sua barrenera sartu ahal izateko batere zulo-tarterik izaten. Santiago Iruretagoiena «Arkitekturaz hamar liburuak» - Vitruvio - 1370. orr.\nZulo ertzean jarri zuan, hankak zabalik, eskuak atzean gurutzatuta, arrandiaz beteta. Josu Zabaleta «Lorategi beldurgarriak» - Michel Quint - 51. orr.\nSudur bikaina zeukan, zulo-handia, eta gailen haren aho simetrikoaren gainean. Karlos Zabala «Mikel Strogoff» - Jules Verne - 54. orr.\n· Begiak zulo-handituta, ahoa paperaren antzera, lehor-lehor eginda. Felipe Juaristi «Airezko emakumeak» - 283. orr.\nHobi-zuloaren ertzean daudela, biziek aprobetxatzen ahal dituzten arropak erantziko dizkiete, odolak gogorturik ez badaude. Jon Alonso «Lisboako Setioaren Historia» - José Saramago - 333. orr.\nHabe bat kanoi-zulo batean, usteldua; zati bat hartu dut. Koldo Izagirre «Idi orgaren karranka» - Victor Hugo - 146. orr.\nBahitutako enpresaria Itsasondoko meatze-zulo batean eduki zutela ezkutatuta. Xabier Mendiguren Elizegi «Arbelaren gainean» - 113. orr.\nPutzu-zuloan sartu naute bizirik eta harria ipini didate gainean. Elizen arteko biblia Nk 3,53\nAspaldi erakutsi ziguten gure biziak ere ibaien pare direla, nahiz eta gehienean putzu-zulo baten tankera gehiago izan. Iñaki Segurola «Gaur ere ez du hiltzeko eguraldirik egingo» - 215. orr.\nPixa arradetan iraitziko ditugu komunetik behera, hiriko hoditerian barrena joanen dira, kolektore zulo beltz nagusian bildu eta handik itsasoraino. Iñaki Iñurrieta «Kuskue tanden» - 215. orr.\nJebustarrei eraso nahi dieten guztiak sar daitezela ubide-zulotik, David gutxiesten duten itsu eta herren horiengana! Elizen arteko biblia 2 Sm 5,8\nEz duzu ikusten kea, tximini zulotik ateratzen? Xabier Mendiguren Elizegi «Errautsen distira» - 30. orr.\nEspaloiaren erdian zabaldutako estolda-zuloan behera. Jon Muñoz «Loroaren teorema» - Denis Guedj - 61. orr.\nObus-zulo batean irristatu gara eta hantxe ezkutatuta egon gara puska batean. Mirentxu Larrañaga «Peaceful soldadua» - Michael Morpurgo - 132. orr.\nAteetan hainbat bala zulo zituela, etorritako bide beretik desagertu zen emakumeak gidatutako auto beltza. Gizon batek poste-zulo bat hirurogei segundotan egin dezake. Harkaitz Cano «Pasaia blues» - 105. orr.\nElkarrengana kukubilduta, babes zulo lirdingatsuetan egiten dugu lo. Pablo Sastre «Eguzkipekoak» - 75. orr.\nSoto-zulotik behera desagertu zen gero. Anjel Lertxundi «Azkenaz beste» - 138. orr.\nZur ezpal batzuk erori ziren eskailera zulotik. Alberto Ladron Arana «Eguzki beltzaren sekretua» - 124. orr.\nEz zuen musika eta pianoa beste ikasketarik, eta grande dame baten dotoretasuna erakusten zuen, baita sukaldeko su-zuloan ikatza sartzen ari zenean ere. Anjel Lertxundi «Ihes betea» - 59. orr.\nGure arabasoak Pertsiara erbesteratu zituztenean, orduko apaiz jainkozaleek aldaretik sua hartu eta, inork jakin gabe, urik gabeko putzu handi baten antzeko osin-zulo batean gorde zuten eta bertan seguru utzi, toki haren berri inork ere ez jakiteko eran. Elizen arteko biblia 2 M 1,19\nHogeita hamar fusil modernotik gora gorde zituela harkaitz-zulo batean. Koro Navarro «Zalakain abenturazalea» - Pio Baroja - 99. orr.\nKristal finezko baso bat atera zuen sukaldeko horma nagusian zegoen pegartegi-zulotik. Anjel Lertxundi «Azkenaz beste» - 94. orr.\nGordelekurako bidean Juanek pistola eskatu ziolako harri-zulo batean ezkutatzeko. Bernardo Atxaga «Soinujolearen semea» - 271. orr.\nErniok buelta guztian dituen malkar-zulo eta amildegi bortitzen ertzean. Pako Aristi «Gauza txikien liburua» - 85. orr.\nNire eskua haren saihets-zuloan sartzen ez badut, ez dut inola ere sinetsiko. Elizen arteko biblia Jn 20,25\nHaren bular balantzariak, haren lepo lodia eta partikulazki hain trebeki eskaintzen zidan haren uzki-zuloa. Itxaro Borda «Zeruetako erresuma» - 39. orr.\nMaitetasuna-edo sentitzen ninan nik hor, bihotz zuloan. Xabier Mendiguren Elizegi «16 ipuin amodiozko» - 79. orr.\nZuri-beltzeko irudietan, metro zulo luzea agertzen zitzaion, eta bera bagoi batean sartuta, txikia, oso txikia zela. Jasone Osoro «Korapiloak» - 92. orr.\n· Laztana ematerakoan, isil isilean belarri zulo-zulora hitzok esan zizkion: [...]. Gotzon Garate «New Yorkeko kronika beltza» - 116. orr.\n9 (hitz elkartuetan bigarren osagai gisa, adkor)\nNegu osoa etxe-zuloan sartuta eman zuen Raymondek. Mirentxu Larrañaga «Hona hemen gu biok» - Dorothy Parker - 266. orr.\nEtxe-zulo ilun ospela zuen, egurrezko eskailera higatua eta guzti. Javi Cillero «Hollywood eta biok» - 17. orr.\n1884. urtean hondakinak jasotzeko ontziak beharrezko zirela esan zien paristarrei, eta bi urte beranduago, kainu eta kainu-zuloen beharraz jabetuta, etxe eta kale guztietan jar zitzatela agindu zuen. J.M. Olaizola "Txiliku" «101 gau» - 138. orr.\nIrabazitakoa benta-zuloetan urtzen da, gatza errekan bezala. Bernardo Atxaga «Lekuak» - 162. orr.\nDot's bezalako ostatu-zulo zabar eta ilun batean. Oskar Arana «Brooklyngo erokeriak» - Paul Auster - 185. orr.\nLard kaleko etxebizitza hura gela zulo bat besterik ez zen; gela zarrastatu bat [...] leiho bakar batek argitzen zuena. Karlos Zabala «Parisen sabela» - Emile Zola - 238. orr.\nFabrika aterpe-zulo zikin eta desordenatu bat zen, haize-lasterrez betea. Juan Garzia «Sistema periodikoa» - Primo Levi - 232. orr.\nAndreas ere soto-zuloraino hurbildu zen, bertako tranpola itxi, eta Nora giltzapean gordetzea pasatu baitzitzaion burutik. Anjel Lertxundi «Azkenaz beste» - 138. orr.\nBeheko galeria hartan ez dago berogailurik, eta ziega-zulo haiei hoztasun eta tristura are handiagoa ematen die bertako argi eskasak. Jokin Urain «Errotarria» - 180. orr.\nViena, azken batean, probintziako hiri bat besterik ez zela egin zuen kontu, herri-zulo bat, non txukun antzean jantzitako arrotzari mirari bati bezala begiratzen zitzaion. Anton Garikano «Bederatzietatik bederatzietara» - Leo Perutz - 137. orr.\nGorpua aurkitu zuten lekuan aurkitu zutelako, baso-zulo bateko errekan, normala zela zomorro batzuk ere aurkitu izana haren arropetan eta azalean itsatsita. Hasier Etxeberria «Mutuaren hitzak» - 120. orr.\nZuk, ene Jainko, herio-zulora botako dituzu odolzale eta maltzurrak. Elizen arteko biblia Sal 55,24\nTabernaren xehetasunetan entretenitu nahi izan nuen gero eta kabitu ezin izutuagoa: aza minduaren usaina zen nagusi koipe-zulo hartan; [...]. Anjel Lertxundi «Argizariaren egunak» - 214. orr.\nAsko dira, izan ere, kontenplaziorako lekua aisia-leku bihurtzen dutenak eta arimen perfekziorako asmatutako eremitorio-biziera plazer-zulo. Askoren artean «Asisko Frantzizko, Asisko Klara» - 391. orr.\nOhi baino ere zurbilago jarri zen Malfoy jauna, baina artean amorru-zuloak ziren haren begiak. Iñaki Mendiguren «Harry Potter eta sekretuen ganbera» - J.K. Rowling - 279. orr.\nBordeleko Parlamentuak -erromazale-zulo zikina! -inoiz ez zidaan armagizon gehiagoren soldata ordainduko. Aingeru Epaltza «Mailuaren odola» - 158. orr.\nNire etxea otoitz-etxe izango da; zuek, berriz, lapur-zulo egina duzue. - 0. orr.\n10 (lurpean zehar egiten dena)\n-Beraz, Agirre jauna, zuk urteotan egindako zulo guztiak ez dira izan presoek kartzelatik ihes egin dezaten, ezta? Koldo Izagirre «Agirre zaharraren kartzelaldi berriak» - 218. orr.\nIkusi ote da inoiz zulo bat egiten, presondegitik ihes egiteko izan beharrean, barruan sartzeko? Koldo Izagirre «Agirre zaharraren kartzelaldi berriak» - 59. orr.\nMendiz inguratuta, zuloa duk erabat; eta zaintzen oso-oso zaila. Txillardegi «Putzu» - 22. orr.\nNik bere aitaren zuloa betetzen nuen. Haren apetitua: hondorik ez duen zulo bat, inoiz betetzen ez dena. Gotzon Garate «New Yorkeko kronika beltza» - 69. orr.\nBorreroak, norbait exekutatzen duen bakoitzean, heriotz hutsunea sentitzen du bere baitan; halako zulo bat, halako bertigo bat, halako huts kosmiko bat. Karlos Linazasoro «Glosolaliak» - 81. orr.\nEz zuen aitortzen, baina zulo bat zuen, hutsune bat, nola bete ez zekiena; ongi dakit nik zer den hori. Ramon Saizarbitoria «Gorde nazazu lurpean» - 333. orr.\n«Gero eta estuagoa» da gizonen eta emakumeen arteko zuloa, batzuen eta besteen jarduera-tasaren artean oraindik «tarte zabala» dagoen arren. Berria - Ekonomia 2004-12-30\nHogei urteko tartea betetzeko gehiegizko zuloa izango da umetan joandakoentzat. Jokin Urain «Errotarria» - 28. orr.\nTropelak baimena eman zien, eta aitaren batean bederatzi minutuko zuloa ireki zuten. Berria - Kirola 2004-04-07\nEuskara Lanbide Heziketaren «zulo bat» dela onartu du Iztuetak. Berria - Euskal Herria 2004-12-10\nBaina egun batez malapartatu batek drogaren zulora eraman omen zuen. Anjel Lertxundi «Zorion perfektua» - 129. orr.\n-Ahaztutako gauzen zulora -esan zuen A-k. Bernardo Atxaga «Groenlandiako lezioa» - 100. orr.\nGabezia bat, zulo handi bat bezala sentitzen nuena, zera zen: haren zikoizkeria txerazko hitzak nahiz ferekak eskaintzeko. Ramon Saizarbitoria «Gorde nazazu lurpean» - 373. orr.\nBadirudi zulo emozionaletik gora egin duela. Patxi Iturritegi «Behi eroak» - 66. orr.\nOndoren, bisitatu ohi zituen zulo eta night-club guztiak. Sonia Gonzalez «Ugerra eta kedarra» - 132. orr.\nInternet Explorerren zuloak agerian. Berria - Gaiak 2004-12-21\nSailkapenaren zuloan zaudenean oso gaitza da partidak jokatzea. Berria - Kirola 2006-02-08\nOrain, Bakero da onena, entrenatzaile egokia eta Reala zulotik aterako duena. Berria - Kirola 2006-03-24\nNoizbait ezagunak eta printzipalak izandako izen horiek denak ahazturaren zuloan amiltzen direnean. Xabier Mendiguren Elizegi «Errekarteko koadernoa» - 27. orr.\nHori ez da naturala; hori, hori... erokeriaren eta nazkagarrikeriaren zuloan sartzea da hori. Xabier Mendiguren Elizegi «16 ipuin amodiozko» - 219. orr.\nZer den FMI, nola herriak zulora doazen erakunde horren erruz. Berria - Mundua 2004-09-19\nNi behintzat zazpi putaseme garbituta noak zulora! Koldo Izagirre «Sua nahi, Mr. Churchil?» - 39. orr.\nDoala infernuko zulora! Patxi Zubizarreta «Mirarien kalezuloa» - Nagib Mahfuz - 213. orr.\nInfernuko hauspoak, infernu-zulo guztietako ateak irekitzeko bidea eman zion Jexuxi. Xabier Etxabe «Lurtarra da begiratua» - 97. orr.\nTaberna bera zulo bat bazen, oraindik ere beheragoko zulo beltzagoak ere bazirela han konturatu nintzen. Hasier Etxeberria «Arrainak ura baino» - 141. orr.\nGalbide-zulo batean xahutzeko? Fernando Rey «Hobe nuen etxean gelditu» - Horace McCoy - 128. orr.\nGero, gaitzak zintzurretik bularra jotzen eta gaixoen bihotza bera harrapatzen zuenean, bizi-zulo guztiak dardaratzen ziren. Xabier Amuriza «Gauzen izaeraz» - Lukrezio - 457. orr.\nMundu zabal honetako edozein zulotan agian herioak harrapatu du! Itxaro Borda «Entre les loups cruels» - 118. orr.\n"Etxe barruan disimulatuta egoten den zulo bat, ezta?", esan nion. Goiko zulo horretan egon zen amerikanoa, esate baterako. Bernardo Atxaga «Soinujolearen semea» - 84. orr.\nAtxilotua ustez zulo batean lehergaiekin ari zela, zerbaitek huts egin eta eztanda gertatu bide zela. Berria - Gaiak 2004-06-11\nHorretarako prestatua zuen zulo batean ezkutatu zen. Askoren artean «Asisko Frantzizko, Asisko Klara» - 188. orr.\nGure aita, anaia eta izeba etxe ondoko zuloan gordeta zeuden, beste zazpi euskaldunekin. Berria - Euskal Herria 2004-06-17\nFelagak beren zuloetatik irten arte igurikiko omen duzue. Xabier Montoia «Elektrika» - 109. orr.\n-Bai ederra -erran nion nik, zulo zikin hartan inork minutu bakar bat ere eman zezakeenik sinetsi ezinik. Alberto Ladron Arana «Xake mate» - 77. orr.\nHegaldatu egin nahi genuke, baina oinez gabiltza, eta ezintasun hori zulo bat da, gure nahiaren eta gure gutizien lurretan dagoena, eta irents gaitzakeena noiznahi-den. Joan Mari Irigoien «Lur bat haratago» - 134. orr.\n14 abere gordelekua edo egonlekua.\nHor daude piztien gordelekuak, zuloak, habiak eta ganaduaren azpiak, bai, baina gauza bat dira esandako horiek eta beste bat oso, ohe zuri garbi epel bigun estalkiduna. Iñaki Segurola «Gaur ere ez du hiltzeko eguraldirik egingo» - 21. orr.\nHartzaren zulora. Berria - Kirola 2004-03-31\nAzeriek badituzte zuloak eta aireko hegaztiek habiak. - 0. orr.\nGero, Jaunak alde egiten du, bere zuloa uzten duen lehoiak bezala. Elizen arteko biblia Jr 25,38\nZuloan zazpi lehoi zeuden, eta urkatutako bi gizonen gorpuak eta bi ardi ematen zitzaizkien jaten egunero. Elizen arteko biblia DnGr 3,32\nGero, harri bat ekarri eta lehoi-zuloaren sarrera itxi zuten. Jose Antonio Mujika «Agindutako lurraren bila II» - 172. orr.\nHaiek lehoi-zuloan sartu zuten eta hantxe utzi sei egunez. Elizen arteko biblia DnGr 3,31\nBazen han azkonar-zulo eta azeri-zulo ugari, pixatoki ezin hobeak denak. Mirentxu Larrañaga «Peaceful soldadua» - Michael Morpurgo - 14. orr.\nBadator herri bat iparraldetik istilu handiz, Judako hiriak basamortu eta txakal-zulo bihurtzera. Elizen arteko biblia Jr 10,22\nTxe bere zakur-zuloan zegoen. Gotzon Garate «Zakurra, zeure laguna» - 112. orr.\nZakurrak ordea zaunka egin zien ahateei [...] eta untxi zulo baten sarreran etzanda geratu zen isatsari eraginez. Koro Navarro «Artistakume baten erretratua» - Dylan Thomas - 41. orr.\nJendeak eskola aldera egin zuen, eta hango komunetan eta eskaileretan aienatu ziren, baina hura arratoi-zulo hutsa zen. Juan Kruz Igerabide «Hauts bihurtu zineten» - 150. orr.\nBekaizgarri zitzaizkien sagutxoak, zeinak, lauzen arteko beren habia-zuloetatik alderrai, ogi sagaratuaren apurrak karraskatuz gizentzen baitziren. Juan Garzia «Bizi alegiazkoak» - Marcel Schwob - 112. orr.\n-Ni ez nauk zulo bakarreko sagua! Koldo Izagirre «Agirre zaharraren kartzelaldi berriak» - 26. orr.\nHalako apartamentu arratoi-zulo gisako batean bizi nintzen errentan bi lagunekin, Billy-rekin eta Greg-ekin, C Etorbidearen ondoan. Oskar Arana «Brooklyngo erokeriak» - Paul Auster - 335. orr.\nGeorgia, esate baterako, suge-zulo bat da: animaliak baino okerrago tratatzen dituzte elbarriak han. Xabier Olarra «Antropologo bat Marten» - Oliver Sacks - 271. orr.\nBazekien nolako listor-zuloa izango zuen aurrerantzean bulegoa. Irene Aldasoro «Dublindarrak» - James Joyce - 134. orr.\n-Hau zorri-zulo zikin nazkagarri bat besterik ez duk -tonu berean jarraitu zuen ahotsak-. Lopez de Arana «Manhattan Transfer» - John Dos Passos - 177. orr.\n16 adkor hilobia.\nHitzalditxoa, hilerrian, hilkutxa zuloan utzi baino lehen, berak egin zuen, On Camillok, eta negarrez ari zen jendea. Koldo Biguri «On Camillo» - Giovanni Guareschi - 94. orr.\nHerriko beste gizagaixo batzuk bezperatik jartzen zituzten kanposantuan zuloak egiten. Jokin Urain «Errotarria» - 20. orr.\nPrestatuta omen zituzten haientzako zuloak, baina lehenago tiroz botatako batzuk ere ba omen zeuden zanga haietan. Jokin Urain «Errotarria» - 22. orr.\n17 adkor defizita.\nGastu eta diru sarreren arteko zuloa 14.000 milioi euro handitu da. Berria - Ekonomia 2004-09-30\nOrduan iritsi zen kutxako diruaren hileroko kontaketa, eta neure burua engainatzen saiatu nintzen, esanez hori zela espero nuen eguna, zuloaz ezer egin gabe. Xabier Olarra «Iruzurgilea» - James Cain - 36. orr.\nTokia hornitzen, apaintzen, neurriko agertzen da (kajahorrosko zuloa berdindutakoan ederki jarriko du, Jainkoa lagun). Edorta Agirre «Baietz okerreko bidea aukeratu! » - 127. orr.\nTanzik 8.000 milioi euroko zulo ezkutua onartu zuen, eta baita dirua patrikaratu zuela ere. Berria - Ekonomia 2004-01-07\n12.000 milioi euroko zuloa omen du Parmalatek, iruzurrak eragindako krisia. Berria - Kirola 2004-01-15\nDolarra dolarra den heinean, kanpoko inbertsiogileek finantzatzen dute zulo handi hori. Berria - Ekonomia 2006-02-01\nAEBetako merkataritzako defizita eta defizit publikoa dira kezka iturri nagusiak, arazoaren irtenbideak are zulo handiagoa eragin dezakeelako. Berria - Ekonomia 2004-11-07\nIbexen osagaietatik sei akziok baino ez zituzten atzo galerak izan, zulo handiena Repsol-YPFk (%1) eragin zuelarik. Berria - Ekonomia 2004-10-05\nZirt edo zart egiteko nengoela, zulo ekonomikotik aterako ninduena ezagutu nuen kafean. Anjel Lertxundi «Zorion perfektua» - 36. orr.\n14.000 milioi euroko finantza zuloaren sorrera ikertu beharko dute epaileek. Berria - Ekonomia 2004-10-06\n18 begi zulo pl begiak kokatzen diren barrunbeak.\nHarrizko sugeen begi-zulo hutsek jarraitu egiten ziotela iruditzen zitzaion. Iñaki Mendiguren «Harry Potter eta sekretuen ganbera» - J.K. Rowling - 256. orr.\nBegiek egon behar zuten lekuan, azal ezkatatsu mehe eta grisa baino ez zegoen, hutsik zeuden begi-zuloetan hedatuta. Iñaki Mendiguren «Harry Potter eta sorgin harria» - J.K. Rowling - 311. orr.\nLurrean minez akabatu beharrean, begi-zuloak izuaren izuz ia husturik baneuzkan ere, Marrok ez zuen zirkinik egin erruki apur bat bederen erakusteko. Juan Kruz Igerabide «Hauts bihurtu zineten» - 8. orr.\nBegitxoak irten egin zitzaizkion begi-zuloetatik eta ahoa bi ertzetara tenkatu. Iñaki Mendiguren «Harry Potter eta sorgin harria» - J.K. Rowling - 29. orr.\nBegi txiki-gorri baina hanpatuek begi-zuloetatik alde egin behar ziotela zirudien. Unai Iturriaga «Berandu da gelditzeko» - 24. orr.\nBegien beltza argitzen hasia zitzaion, eta begi zuloak hanpatzen, denboraren eraginez. Felipe Juaristi «Airezko emakumeak» - 94. orr.\nIronia puntu bat erakusten saiatu zen begi-zuloen barnealde ilunetik. Joxemari Urteaga «Ordaina zor nizun» - 99. orr.\n19 pl betazpiak.\nGauez ia ez dugu lorik egiten; sekulako begi-zuloak dauzkat lo faltaz. Josu Zabaleta «Anne Franken egunkaria» - Anne Frank - 108. orr.\nOso zurbil zegoen, eta begi-zulo handiak zituen. Fernando Rey «Ararat mendiaren sumina» - Yasar Kemal - 119. orr.\nMakillajea zeukan, eta hala ere begi zulo beltzak nabari zitzaizkion begien azpian. Antton Olano «<//jokoa.com>» - Gemma Lluch - 74. orr.\nEmakumea ilehoria zen, 30 urte ingurukoa, begi-zulo ilunak zeuzkan, zigarroa erretzen zuen ezpain lodiekin, interesgarria zirudien. Pako Aristi «Gauza txikien liburua» - 39. orr.\nBegi-zuloetako ubeluneetan. Josu Zabaleta «Sei pertsonaia autore bila» - Luigi Pirandello - 28. orr.\nIzugarrizko begi zuloak zituen. Antton Olano «<//jokoa.com>» - Gemma Lluch - 74. orr.\nNahigabe eta ezbeharretan, hotza sentitzen zuen, zuri-zuri jarri eta begi-zulo ilunak ateratzen zitzaizkion begi-azpietan. Fernando Rey «Gure etxeko kontuak» - Natalia Ginzburg - 210. orr.\nFuntzionarioek ez dute begi-zulorik izaten. Unai Elorriaga «Van't Hoffen ilea» - 39. orr.\nLehengo berbera zer artean ere, orduko gelatxo pribatu haren paretako begi-zulotik Luteziarekin harrapatu nuenean bezalakoa. Matías Múgica «Hiltzaile baten aitormena» - Joseph Roth - 155. orr.\nNik, aduanako aretoaren eta Komisariaren arteko paretan zegoen begi-zulotik zelatatzen nuen jostuna. Matías Múgica «Hiltzaile baten aitormena» - Joseph Roth - 114. orr.\nZurrunbilo baten begi-zulora erortzen ariko banintz bezala, inguruko burrunbaren ahotik marmar etengabea entzunez. Juan Kruz Igerabide «Hauts bihurtu zineten» - 7. orr.\n21 belarri zulo\nBere egidatik askatu Eriktonio sugea, eta manatu zion bere mihiaz garbi zitzala Tiresiasen belarri-zuloak. Juan Garzia «Sagua, eulia, eta gizakia» - François Jacob - 17. orr.\nNik, argizaria eskuetan hartu eta brontzezko aiztoaz zatikatu nuen, eguzkitan bigundurik; lagun guztiei belarri-zuloak estali nizkien. Juan Kruz Igerabide «Ulises» - Homero - 84. orr.\nOrduantxe, mirakuiluz bezala, delako neska ile-horail, sudur-fin, ezpain-zabal hura, nire saihetsean kokorikatu zen eta belarri zulora erran zidan: "Nik zu ezagutzen zaitut. Daniel Landart «Anaiaren azken hitza» - 165. orr.\nGabriel tar-tar-tar hizketan, eta gu buruarekin baiezka eta belarri zuloetatik sartzen zitzaigun burrundarari ahal bezala eusten. Bernardo Atxaga «Lekuak» - 145. orr.\nBelarri-zulo batetik sartu eta bestekotik ateratzen zait. Jesus Mari Mendizabal «35 kilo esperantza» - Anna Gavalda - 10. orr.\nBuruko ileak garuna babesten du eguzkiaren bero handiegitik, eta beste ile batzuek, berriz, gorputzeko hainbat zulo babesten dituzte, hala nola sudurzuloak eta belarri-zuloak. Irene Aldasoro «Giza gorputza lanean» - John Lenihan - 81. orr.\nHonela xuxurlatu zion Maxek belarri-zuloan Ruche jaunari: [...]. Jon Muñoz «Loroaren teorema» - Denis Guedj - 447. orr.\nLaztana ematerakoan, isil isilean belarri zulo-zulora hitzok esan zizkion: [...]. Gotzon Garate «New Yorkeko kronika beltza» - 116. orr.\nHarridura belarri zuloetatik irteten zitzaigun. Karlos Linazasoro «Glosolaliak» - 149. orr.\n· Belarri zuloan eraztuna. Gotzon Garate «India harrigarria» - 34. orr.\n22 denda-zulo (orobat dendazulo)\n23 erreka zulo (orobat errekazulo g.er.)\nHantxe, erreka-zulo batean, haltz luze batzuen artean, hiru figura ikusi genituen, beste garai batekoak ematen zutenak, antzinako margolan baten konposizio landutik irten izan balira bezala. Inazio Mujika Iraola «Gerezi Denbora» - 109. orr.\nOso erreka-zulo ezkutua aukeratu zuten, seguru zeuden han, kasik bertaraino joan behar baitzen hura ikusi ahal izateko. Anjel Lertxundi «Zorion perfektua» - 124. orr.\nJack ezkutatu nahian bezala joan zen erreka zulo hezera, eskuak sakeletan. Koro Navarro «Artistakume baten erretratua» - Dylan Thomas - 41. orr.\nAmuarrain nazkante bat dabil horko erreka zulo horretan, harrapatzen oso zaila. Bernardo Atxaga «Soinujolearen semea» - 294. orr.\nOrduan konturatu nintzen emakumeek lixiba egiteko garbitegia izango zela erreka-zulo hura. Xabier Mendiguren Elizegi «Arima enkoniatuak» - 164. orr.\nHantxe ikusten nuen, eskuak sakeletan sartuta, erreka zulotik zihoan ur-lasterraren ertz lohitsuan urkatu bat bezala balantzaka. Koro Navarro «Artistakume baten erretratua» - Dylan Thomas - 42. orr.\nAnimaliari sekulako aizkorakada jo eta, hilik zegoelakoan, erreka-zulo batera bota zuen. Martin Anso «Elezaharren bidetik» - 73. orr.\nHaren adar hostotsuak haran eta erreka-zuloetara erori dira hautsita. Elizen arteko biblia Ez 31,12\nEsne urtsuaren tonua ematen dio ilargiak mendi hegal zabalari, margulagoa gailur aldean, biziagoa erdi aldeko harkaitzetan, apartsuagoa erreka zulora hurbildu ahala. Pello Lizarralde «Larrepetit» - 11. orr.\nMary Annek eta Helenek barbakoa bat egitea erabaki dutela "sugez betetako erreka zuloaren ertzean". Bernardo Atxaga «Soinujolearen semea» - 423. orr.\n24 etxe-zulo ik etxezulo.\n25 eztarri zulo [11 agerraldi, 8 liburu eta artikulu 1ean]\nEztarri zuloan korapilatutako azken-hatsaren esturak. Anjel Lertxundi «Azkenaz beste» - 28. orr.\nZerbait erremediaezina, antzinakoa eta mingotsa sentitu zuen eztarri zuloan. Harkaitz Cano «Pasaia blues» - 50. orr.\nEztarri zuloan bola egin zitzaidan, pixkanaka igo eta pixkanaka sudurrean azkura eragin zidana. Jesus Mari Mendizabal «35 kilo esperantza» - Anna Gavalda - 63. orr.\nEztarri zuloko azkura antzeko bat dakarkiote oroitzapen mingarriok. Xabier Mendiguren Elizegi «Uda betiko balitz» - 33. orr.\nBasahuntzak bere erasotzaileak garaitu dituela ikustean, ahoa uretan eztarri-zuloraino egarri biziz sartzen du, bere gogara edanez. Joan Mari Lekuona «Mistika liburuak» - Eckhart-Tauler - 65. orr.\nBeste norbaitek hamar mila duro bota zituen deabruaren eztarri zulotik behera. Harkaitz Cano «Pasaia blues» - 70. orr.\nAtuna, azal-laua eta bernizatua, larruzko zorro belzkara baten antzekoa; lupina biribila, aho handi-handia zabalka, eztarri zulotik ihesi bere arima lodiegia Egileari itzuli berri diona, hilzoriaz txunditurik. Karlos Zabala «Parisen sabela» - Emile Zola - 147. orr.\n26 eztarriko zulo [14 agerraldi, 11 liburutan]\nHan, zeure eztarriko zuloan, aitzurrak eta palak erabiliak zituzten kartzinoma ale zikina kentzeko. Hasier Etxeberria «Mutuaren hitzak» - 37. orr.\nBihotza taupaka izaten zuen Geraldek eta hitzak ere trabatu egiten zitzaizkion eztarriko zuloan. Mirentxu Larrañaga «Hona hemen gu biok» - Dorothy Parker - 203. orr.\nEntzundakoa gogoratuz, kosta egin zitzaion eztarriko zulotik txistua irenstea. Joxemari Urteaga «Ordaina zor nizun» - 200. orr.\nIrensteko gaitzak ziren pastillak, lehor-lehorrak eta hautseztatuak, eta setati itsasten zitzaizkion erdibidean, eztarriko zuloan behera. Mirentxu Larrañaga «Hona hemen gu biok» - Dorothy Parker - 175. orr.\nGerrikoaren zilarrezko belarria irentsi zuen eta, eztarriko zuloa erabat itxi ziolarik, ezin zuen inola ere arnasarik hartu. Askoren artean «Asisko Frantzizko, Asisko Klara» - 438. orr.\nPozoiz beteriko goxokiak oparitzen dizkigute inperioaren zerbitzura diharduten intelektualek, non eta ez diguten pozoi hutsa garrafoitik zuzenean ematen, inbutua eztarriko zuloraino sartu eta gero. Xabier Mendiguren Elizegi «Errekarteko koadernoa» - 77. orr.\nEztarriko zuloraino gauzkak oraintxe. Aingeru Epaltza «Rock'n'roll» - 211. orr.\nEzta musuak grinatsuak eta eztarriko zulorainokoak badira ere. Luis Elberdin «Sexua noiznahi» - 120. orr.\nGure eztarriko zuloraino iristen dira orain ikusentzuleak. Andoni Egaña «Hogeita bina» - 164. orr.\n27 ipurdi zulo ik ipurtzulo.\n28 ipurdiko zulo [17 agerraldi, 6 liburutan] ipurtzuloa. ik ipurtzulo.\n29 jazz zulo adkor jazz kluba.\nJazz zulo batera sartu eta jendea pianoaren inguruan eserita ikusi dugu. Harkaitz Cano «Piano gainean gosaltzen» - 155. orr.\nJazz-zulo guztiak ibiltzeko prest nengoen, baita disko berriak erosteko ere. Javi Cillero «Hollywood eta biok» - 123. orr.\nGau hartan bertan, jazz-zulo batera joan nintzen, aspaldiko lagunak ikusteko asmoz: Jack, Neal, Allen eta Dianne. Javi Cillero «Hollywood eta biok» - 123. orr.\n30 karrika zulo ik karrikazulo.\n31 kale zulo ik kalezulo.\n32 koba zulo ik kobazulo.\n33 komun zulo (26 agerraldi 15 liburutan; orobat komunzulo 20 agerraldi 7 liburutan eta komuntzulo 4 agerraldi 4 liburutan) komuneko zuloa.\nKomun-zuloko taparen gainean kristalezko hiru edalontzi zeuden prest. Iñaki Mendiguren «Harry Potter eta sekretuen ganbera» - J.K. Rowling - 182. orr.\nKomun zuloak garbitzeko likidoa da. Xabier Mendiguren Elizegi «16 ipuin amodiozko» - 222. orr.\nEmandako botika guztiak komun-zulotik behera bota nituen. Eskarne Mujika «Atzo» - Agota Kristof - 38. orr.\nBuruz behera zuzenean komun-zulora sartu zen, inguruko guztiak urez zipriztinduz eta bistatik desagertuz. Iñaki Mendiguren «Harry Potter eta sekretuen ganbera» - J.K. Rowling - 134. orr.\nMaskuria komunzulora hustu. Aingeru Epaltza «Rock'n'roll» - 256. orr.\nAlferkeria, pentsamendu txar guztien komun-zuloa, kosta ahala kosta saihestu behar dela. Askoren artean «Asisko Frantzizko, Asisko Klara» - 768. orr.\nKomunzulokoak patxadaz egin eta lasai aski garbitu nituen eskuak. Aingeru Epaltza «Rock'n'roll» - 113. orr.\nAllferkeria, pentsamendu txar guztien komun-zuloa, kosta ahala kosta saihestu behar dela. Askoren artean «Asisko Frantzizko, Asisko Klara» - 768. orr.\n34 leize-zulo (orobat leizezulo)\nLeize zulotik ateratzeko garaia ere bazetorkidan. Patxi Ezkiaga «On Kixote Mantxako» - Miguel de Cervantes - 149. orr.\nLeize-zuloa ireki zuen: kea atera zen bertatik, labe handi batetik bezala. Elizen arteko biblia Ap 9,2\nMareajea beheratutakoan baino ez zitekeen iritsi labar-muturraz haratago zeuden leize zuloetaraino. Koldo Izagirre «Sua nahi, Mr. Churchil?» - 147. orr.\nEtamgo haitzartera jaitsi zen eta hango leize-zulo batean jarri zen bizitzen. Jose Antonio Mujika «Agindutako lurraren bila II» - 36. orr.\nMila bider irudikatu dute [zakila], tente-tente beti, leize zuloetako pinturetan, antzinako eskulturetan, baxuerliebeetan, egiptoarren papiroetan eta baita Interneten ere. Luis Elberdin «Sexua noiznahi» - 40. orr.\nBurua behin eta berriro jotzen zenuen sabai gero eta baxuagoaren kontra, eta azkenean lauoinka eta atzeraka irteten zinen leizezulotik. Juan Garzia «Sistema periodikoa» - Primo Levi - 269. orr.\nEgoera hartan jaistea [...] bizia galbidean jartzea baizik ez zen, norbere burua leize zulora botatzea. Karlos Zabala «Mikel Strogoff» - Jules Verne - 152. orr.\n35 sudur zulo (75 agerraldi, 38 liburu eta 3 artikulutan; orobat sudurzulo 53 agerraldi, 32 liburu eta artikulu 1ean, sudurtzulo 13 agerraldi, 9 liburu eta artikulu 1ean, sudurzilo g.er., sudur zilo 6 agerraldi, 2 liburutan eta sudur xilo g.er.) iz\nSudur-zulo bakoitzaren atzeko aire-pasabidean dagoen bihurgune estuak eragiten du, neurri batean, arazoa. Irene Aldasoro «Giza gorputza lanean» - John Lenihan - 258. orr.\nKea eta sua botatzen zituen sudur-zuloetatik. Koro Navarro «Zortzi kontakizun» - Isaac B. Singer - 23. orr.\nBafada bat etorri zitzaion bat-batean sudur zuloak mintzera, mingotsa oso. Felipe Juaristi «Airezko emakumeak» - 31. orr.\nSudurra hebrear eredu delikatukoa, baina halakoek izaten ez duten sudur-zulo zabalekoa. Koro Navarro «Kontakizunak» - Edgar Allan Poe - 36. orr.\nSudur zulo iletsuak hatz batez esploratzen. Koro Navarro «Artistakume baten erretratua» - Dylan Thomas - 178. orr.\nGero, haragi kiskaliaren usaina sartzen zaik sudur zuloetan. Aingeru Epaltza «Mailuaren odola» - 201. orr.\nBerarekin errieta egiten zuenean, pozoizko tua egiten zion Namahk, eta kea eta sua botatzen zituen sudur-zuloetatik. Koro Navarro «Zortzi kontakizun» - Isaac B. Singer - 23. orr.\nBuruz behera jarri zenean, sudur-zuloetatik ere sartu zitzaion ura. Iñaki Mendiguren «Harry Potter eta sekretuen ganbera» - J.K. Rowling - 145. orr.\nErosi, bederen, zuen sudur-zuloendako material pixka bat. Aingeru Epaltza «Rock'n'roll» - 25. orr.\n· Bizkar beroki arrosa kolorekoa jantzita dagoen Bere Maiestatearen sudur zulotxoak egurastu ahal izan ditzan. Josu Zabaleta «Anne Franken egunkaria» - Anne Frank - 130. orr.\n36 taberna zulo (34 esaldi, 22 liburu eta 9 artikulutan; orobat tabernazulo 26 esaldi, 15 liburu eta artikulu 1ean; Hiztegi Batuan taberna zulo agertzen da) iz\nMadrilen, gau batez Frank Sinatra taberna zulo batera jaitsi, eta han ibili zen, whiskyrik whisky, harik eta bazter bateko ilunpean zegoen piano bati antzeman zion arte. Patxi Zubizarreta «Jeans-ak hozkailuan» - 79. orr.\nNoraezean, palmondo artean galduta, aurkitu duen lehen tabernazuloan sartu eta whiskya eskatu du. Javi Cillero «Hollywood eta biok» - 84. orr.\nEuren herriko edozein tabernazulotan baleude bezala hitz egiten dute ETBko aurkezle eta aditu gonbidatu zenbaitek. Koldo Zuazo «Euskararen sendabelarrak» - 177. orr.\nPortuko zarata eta zirri-barrara ohituriko jendea, taberna zuloko musika lodi eta kanta lizunetara eginiko jendea. Felipe Juaristi «Airezko emakumeak» - 226. orr.\nTaberna-zulotik atera berri den andre lotsagaldua ematen duzu. Karlos Zabala «Buda zoriontsuen etxea» - João Ubaldo Ribeiro - 18. orr.\nEz nintzateke harrituko edozein egunetan hemen inguruko taberna zuloren batean erabat trabestituta ikustea. Urtzi Urrutikoeetxea «Auzoak» - 134. orr.\nKoadrilakoak harritu egin ziren agerian utzi nuenean nik ere sudurra zikindu nahi nuela, tabernazulo hartako komunean. Iban Zaldua «Traizioak» - 41. orr.\nGaraje itxura duen tabernazulo bat dago ertz batean. Iban Zaldua «Gezurrak, gezurrak, gezurrak» - 17. orr.\n-Pasa itzak bi urte Los Angelesko taberna-zulo batean sartuta eta urrezko erlojua daraman lehendabizikoarekin ezkonduko haiz. Pablo Sastre «Eguzkipekoak» - 212. orr.\nMeatzeetatik ez urruti, taberna eta ukuilu zuloetan, kimikaren eta magia zuriaren arteko mugan, bada oraindik jenderik, gauez deskargatokira joan, legar grisez beteriko zakuak bizkarrean itzuli, legar hori xehetu, egosi, eta beti ere erreaktibo berriz tratatzen duenik. Juan Garzia «Sistema periodikoa» - Primo Levi - 112. orr.\n37 ume-zulo ik umezulo.\n38 zulo beltz\nNeskak uzkurtu egin ditu ipurdiak, baina gizonak indarrez zabaldu dizkio eta agerian geratu da zulo beltza. Ez zen begi bat, zulo beltz bat baizik, zulo beltz bat haren buruan, emakume harengan, zabaldua, haren baitan ikusteko, harengana sartzeko bezala. Juan Martin Elexpuru «Esku bakarrarekin irakurtzeko kontuak» - Pilar Cristobal - 50. orr.\nKartzela jendea zulo beltz batean sartzeko bidea da. Berria - Harian 2005-08-14\nSareak botatzen zituen Osin Beltzen, errekaren urak presatzen diren zulo beltzean. Koro Navarro «Zalakain abenturazalea» - Pio Baroja - 36. orr.\nTalde txuri-urdina zulo beltzean sartzetik oso gertu dago berriz ere. Berria - Kirola 2004-03-06\nMundu deritzogun zulo beltz hori. Oskar Arana «Brooklyngo erokeriak» - Paul Auster - 116. orr.\nPirouette kalearen sarbideak zulo beltza zirudien hango fatxada argituen artean. Karlos Zabala «Parisen sabela» - Emile Zola - 62. orr.\nGalera batek utzitako zulo beltz hondogabea gezur zuri polittez bete. Iñaki Segurola «Gaur ere ez du hiltzeko eguraldirik egingo» - 114. orr.\nOraingoan zulo beltz doilor eta jasangaitza sentitu zuen Josebak lehen Mireiak hartzen zuen lekuan. Fernando Morillo «Gloria Mundi» - 82. orr.\nHondo-hondo hondoratua zen loaren zulo beltzean. Iñaki Iñurrieta «Kuskue tanden» - 127. orr.\nBarneko zulo beltz sakon batean zerbaitek hots egiten zuen suhiltzaileen kamioiaren modura. Lopez de Arana «Manhattan Transfer» - John Dos Passos - 256. orr.\nGarai bateko hiritar ilustratu edo argituaren argitasun hura [...] pantallak zuzen-zuzenean bi begietatik garuneko zulo beltzetaraino helarazten duen argitasun katodiko itsugarria besterik ez da gaur. Iñaki Segurola «Gaur ere ez du hiltzeko eguraldirik egingo» - 176. orr.\nAlemania salbatuko zuela agindu zigun, eta zulo beltzenera garamatza. Alberto Ladron Arana «Eguzki beltzaren sekretua» - 218. orr.\n-Zer proposatzen duzu, soldadu? -galdegin zion komisariak [...] ahots doinu markaturik gabe, hitzak zulo beltz batetik bezala irteten utziz. Felipe Juaristi «Airezko emakumeak» - 195. orr.\nIzen hark pozaren zirrarak astindu zituen nire baitan, bat-batean André Armand-en izena memoriaren zulo beltzetik azaleratzea lortu zuelako. Ramon Saizarbitoria «Gorde nazazu lurpean» - 274. orr.\nZeintzuk izan daitezke, bada, Euskal Herriko musikak zulo beltzetik ateratzeko behar dituen proposamen horiek. Berria - Kultura 2004-02-20\n39 (astronomian) ezpaziogune ustezkoa, hain grabitate indar handi duena non argi izpiei ere ihes egiten uzten ez baitie.\nUnibertsoan jazotzen ziren gertaerarik biolentoenak omen ziren zulo beltzak. Harkaitz Cano «Pasaia blues» - 120. orr.\nZulo beltz hauek hain dentso eta boteretsuak zirela uste izan da, ezen argiak ere ezingo baitziokeen ihes egin bere erakarpen indarrari. Harkaitz Cano «Pasaia blues» - 121. orr.\nZulo beltzaren baldintza fisikoak muturrekoak dira, eta betidanik onartu da fisikaren legeak hausten diren mugetatik haratago daudela. Berria - Gaiak 2004-07-23\nMaitasunaren definizioa izan zitekeen, baina ez: Unibertsoko zulo beltzak definitzen ari zen Stephen Hawking. Joxerra Garzia «Egonean doazen geziak» - 48. orr.\nHawkingen teoria berriak zulo beltzek betidanik izan duten paradoxa konpontzea du helburu. Berria - Gaiak 2004-07-23\nZulo beltz gehiago aurkitu dituzte astronomoek Spitzer teleskopioari esker. Berria - Gaiak 2004-06-02\nAdituen esanetan, zulo beltzek milioika izarren masa dute. Berria - Gaiak 2004-06-02\nZulo beltzak krimen perfektuaren egile jo izan ziren, irensten zutenaren arrastorik uzten ez zutelakoan. Harkaitz Cano «Pasaia blues» - 121. orr.\nEspazioko zulo beltzak inguruan duen guztia zurrupatzen duenean han, zuloaren erdian bazeunde legez. Harkaitz Cano «Pasaia blues» - 57. orr.\nOrduan bazegoen aukera bat, iruditu zitzaion Martari, bazegoen aukera bat zulo beltzari ihes egiteko, zulo beltza atzeman eta zulo beltz horrek bereganatzen ez zuen materia zati ttikiaren, materia iheslariaren zati izateko. Harkaitz Cano «Pasaia blues» - 121. orr.\nPatrikek baditek berezko joera irensle bat, zulo beltzen pareko halako indar desagerrarazle bat. Harkaitz Cano «Neguko zirkua» - 148. orr.\n40 zulo egin zulatu.\nArrizuluetako tontorrean zulo egin lurrean, sartu bizirik lurpean larru gorritan, estali lepoz behekoa lurrez, eta Sumakilla aurreneko zela, txandan txandan harrikonkor tiraka akatu omen ziaten bertan. Patziku Perurena «Harrizko pareta erdiurratuak» - 131. orr.\nNahikoa azaldurik gelditu da Amabirjinak agindu ziola hantxe zulo egiteko aitzurrarekin. Jon Alonso «Lisboako Setioaren Historia» - José Saramago - 34. orr.\nAzaleko lur-azalaren azpian beste hainbat azal badira eta, nahikoa da sakon zulo egitea azalok ikusi ahal izateko. Edorta Jimenez «Europako mugetan barrena» - 338. orr.\nHantxe geneuzkan trenbidea eta geltokia, bigarren hori ikastetxearen azpian zulo eginez zetorren tunela baino metro batzuk harago. Edorta Jimenez «Europako mugetan barrena» - 16. orr.\nArkitektoen zeregina eredu, nahikoa litzateke kontzientziaren azalean zulo egitea azpian gorderik datzan horretaraino iristeko. Edorta Jimenez «Europako mugetan barrena» - 338. orr.\nKontua da berba erdiak heltzen zirela nireganantz itzaletan barrena zulo eginez eta, tarteka, amaitu baino lehenago erditik etendako biraoren bat ere aditzen zela. Edorta Jimenez «Sukar ustelaren urtea» - 71. orr.\narratoi zulo (5); azeri zulo (4); bala zulo (9); begi zulo (21); begiak zulo (7); bere zulo (4); beste zulo (11); beste zulo bat (5); beteriko zulo (5); bi zulo (21); egindako zulo (9); egindako zulo batetik (4); erreka zulo (10); espazioko zulo (4); etxe zulo (4); jazz zulo (4); kanoi zulo (4); karrika zulo (5); lapur zulo (5); leize zulo (23); leize zulo batean (6); meatze zulo (6); paretan zulo (4); putzu zulo (6); sartzeko zulo (4); sudur zulo (12); taberna zulo (14); taberna zulo batean (4); txakal zulo (4)\nzulo asko (8); zulo bat aurkitu (5); zulo bat egin (23); zulo bat egingo (5); zulo bat egiten (6); zulo bat ireki (5); zulo bat zegoen (6); zulo bat zuela (4); zulo batean sartu (8); zulo batean sartuta (5); zulo batetik sartu (6); zulo beltz (54); zulo beltz bat (10); zulo beltz batean (6); zulo beltza (14); zulo beltzak (26); zulo beltzaren (6); zulo beltzean (15); zulo beltzek (10); zulo beltzen (12); zulo beltzetik (9); zulo beretik (6); zulo biribil (9); zulo biribil bat (6)\nzulo egin (7); zulo erdi (4); zulo ertzean (4); zulo gehiago (6); zulo guztiak (15); zulo guztietatik (5); zulo handi (26); zulo handi bat (14); zulo handia (14); zulo handiagoa (4); zulo handiak (10)\nzulo ilun (9); zulo ilunak (7); zulo izango ditu (10)\nzulo sakon (10); zulo sakona (7); zulo sakonean (4); zulo txiki (13); zulo txiki bat (8); zulo txikia (4); zulo txikiak (5)\nzulo zabal (5); zulo zikin (7); zulo zituen (6); zuloz zulo (5)\narteko zuloa (6); egindako zuloa (4); erdiko zuloa (5); erretratu zuloa (4); ipurdian zuloa (4); ipurdiko zuloa (12); irekitako zuloa (4); lau minutuko zuloa (4); leize zuloa (10); metroko zuloa (8); minutuko zuloa (11); minutuko zuloa ireki (8); utzitako zuloa (4)\nzuloa aurkitu (6); zuloa baino (5); zuloa bere (4); zuloa betetzeko (4); zuloa egin (33); zuloa egin zuen (8); zuloa egin zuten (4); zuloa eginda (4); zuloa egitea (4); zuloa egiten (6); zuloa eragin (5); zuloa estali (7); zuloa estaltzeko (5); zuloa handitu (4); zuloa ikusi (7); zuloa ireki (23); zuloa ireki zuten (8); zuloa izango (4); zuloa txikitzen (4)\nazeriek badituzte zuloak (7); bala zuloak (6); begi zuloak (20); belarri zuloak (5); botoi zuloak (5); egindako zuloak (6); leize zuloak (5); lurrean zuloak (4); sudur zuloak (28); zuloak egin (9); zuloak egiteko (6); zuloak egiten (13); zuloak estaltzeko (5); zuloak ireki (6); zuloak itxi (5); zuloak uzten (4); zuloak zituen (4)\naho zuloan (4); ahoko zuloan (6); belarri zuloan (7); bere zuloan (8); botoi zuloan (10); egindako zuloan (4); etxe zuloan (15); etxe zuloan sartuta (7); eztarri zuloan (4); eztarriko zuloan (5); giltza zuloan (4); infernuko zuloan (6); komun zuloan (4); komuneko zuloan (6); leize zuloan (12); sailkapenaren zuloan (9); sailkapeneko zuloan (15); sailkapeneko zuloan dago (5); taberna zuloan (7)\nzuloan behera (11); zuloan dago (10); zuloan dagoen (4); zuloan dauden (8); zuloan egon (6); zuloan jarraitzen (5); zuloan sartu (17); zuloan sartu zen (4); zuloan sartua (5); zuloan sartuta (19); zuloan sartzeko (8); zuloan sartzen (11); zuloan zegoen (5); zuloan zehar (6)\nekaingo leize zuloaren (4); leize zuloaren (8); nire zuloaren (4); zuloaren aurrean (5); zuloaren bila (4); zuloaren ertzean (5); zuloaren gainean (4); zuloaren inguru (4); zuloaren inguruan (7)\nbegi zuloetan (4); belarri zuloetan (7); beren zuloetan (6); koba zuloetan (5); leize zuloetan (6); sudur zuloetan (11); taberna zuloetan (4); zuloetan sartu (4)\nbegiak beren zuloetatik (8); begiak zuloetatik (8); belarri zuloetatik (5); beren zuloetatik (14); beren zuloetatik atera (4); beren zuloetatik irten (4); sudur zuloetatik (11); zuloetatik atera (6); zuloetatik atera beharrean (4); zuloetatik ateratzen (5); zuloetatik irten (6)\nhiru zuloko (4); leize zuloko (4)\nzulokoa da (4); zulokoa izango (4)\nbelarri zulora (4); erreka zulora (4); erretratu zulora (7); infernuko zulora (12); komun zulora (7); lehoi zulora (5); lehoien zulora (7); leize zulora (9); zulora bota (6); zulora erori (5); zulora erortzen (5); zulora hurbildu (6); zulora itzuli (4); zulora joan (9); zulora sartu (5)\neztarriko zuloraino (4)\nzuloren bat (15); zuloren batean (15); zuloren batetik (7)\nathletic zulotik (4); begi zulotik (4); bere zulotik (8); erretratu zulotik (13); eskailera zulotik (5); eztarri zulotik (4); komun zulotik (4); komuneko zulotik (6); leize zulotik (6); sailkapeneko zulotik (12); sailkapeneko zulotik ihes (4); sarraila zulotik (10); taldea zulotik (8); taldea zulotik ateratzeko (5)\nzulotik atera (37); zulotik atera eta (9); zulotik aterako (7); zulotik ateratzea (9); zulotik ateratzeko (28); zulotik ateratzen (10); zulotik behera (16); zulotik gertu (7); zulotik ihes (13); zulotik ihes egin (7); zulotik ihes egiteko (4); zulotik irten (22); zulotik irten eta (4); zulotik irten ziren (4); zulotik irtetea (7); zulotik irteteko (14); zulotik irteten (4); zulotik kanpora (8); zulotik sartu (6); zulotik sartzen (4)\nzuloz beteta (5); zuloz betetako (4); zuloz josita (9)


HASI >GUZTIA IATARI BURUZ\nIbilgailuen azterketa teknikoak (IAT) bi helburu dauzka: batetik, bide-segurtasuna handitzea, eta, bestetik, ingurumena errespetatzea\nHorien bidez, ibilgailuetan –behin matrikulatu eta zirkulazioan jarri ondoren– mantentze-lanak egiten direla eta segurtasun-maila jakin batzuei eusten zaiela ziurtatzen du IATak, eta garraiobideen nahiz aisialdiko ibilgailuen ingurumen-inpaktuaren mailak murrizten laguntzen du.\nXede orokor horiek lortze aldera, ITEVELESA Taldeak etengabe egokitzen dizkio bere prozesuak ibilgailu-parkearen eguneraketari, ibilgailuetan txertatutako sistema berrien jarraipena egitea ahalbidetzen duten metodoak eta ekipoak bilatuz.\nZure zirkulazio-baimena, ibilgailuen azterketa teknikoko txartela eta ibilgailuaren aseguruaren ordainagiria aurkeztu beharko dituzu.\nKanpoaldearen eta barrualdearen azterketa bisuala\nHemen, bolantea, eserlekuak, atzerako ispiluak eta pneumatikoak ikuskatzen ditugu, besteak beste.\nMakina espezializatuekin, argi laburren orientazioa, ibilgailuaren gurpilen lerrokadura eta balazta-sistema aztertzen ditugu.\nIbilgailuaren azpiko aldea ikuskatzen dugu, pneumatikoak, ihes-sistema, direkzioa eta suspentsioa aztertuz, besteren artean\nIsurketa kutsatzaileen ikuskapena\nMakina espezializatu batekin, ibilgailuak isurtzen dituen gasak ikuskatzen ditugu.\nAzterketaren emaitza jasotzeko txosten teknikoa\nGure teknikariak azterketaren emaitza emango dizu, horri buruzko txostenarekin batera.\nIATa noiz pasatu behar den ibilgailu motaren arabera\nEpemugaren aurreko 30 egun naturaletan pasa dezakezu IATa, hurrengo iraungitze-eguna kalkulatzeko oinarri-data aldatu gabe.\n4 urte arte, salbuetsita\n4 urte baino gehiago, bi urterik behin\nBi gurpildun ziklomotorrak\n3 urte arte, salbuetsita\n3 urte baino gehiago, bi urterik behin\nPertsonen garraioa (<9)\nPertsonak garraiatzeko erabilera pribatuko ibilgailuak, a) eta b) letretan datozenak kenduta, gidariarenarekin gehienez ere 9 toki dauzkatenak, autokarabanak eta etxebizitza-ibilgailuak.\nAnbulantziak eta pertsonak garraiatzeko zerbitzu publikoko ibilgailuak, eskola-garraioa barne hartuta, taximetrodunak nahiz taximetrorik gabeak, gidariarenarekin gehienez ere 9 toki dauzkatenak.\n5 urte baino gehiago, sei hilez behin\nAlokairu-zerbitzuko ibilgailuak (gidariarekin edo gidaririk gabe) eta gidari-eskoletako ibilgailuak, pertsonak garraiatzekoak, gidariarenarekin gehienez ere 9 toki dauzkatenak, motozikletak, hiru eta lau gurpildun ibilgailuak, quad-ak, ziklomotorrak eta kuadriziklo arinak barne.\nPertsonak garraiatzeko ibilgailuak, eskola-garraioa eta adingabeena barne hartuta, gidariarenarekin 10 toki edo gehiago dauzkatenak.\nSalgaien garraioa (<3.500 kg)\nSalgaiak edo gauzak garraiatzeko ibilgailuak, > 3,5 tm-ko gehieneko pisu baimendua dutenak.\n2 urte arte, salbuetsita\n2 eta 6 urte artean, bi urterik behin\n6 eta 10 urte artean, urtero\n10 urte baino gehiago, sei hilez behin\nSalgaien garraioa (>3.500 kg)\nAtoian eramaten diren karabanak, >750 kg-ko gehieneko pisu baimendua dutenak.\n6 urte arte, salbuetsita\n6 urte baino gehiago, bi urterik behin\nNekazaritzako traktoreak, nekazaritzako makineria autopropultsatua, nekazaritzako atoiak eta nekazaritzako beste atoi batzuk eta nekazaritzako beste ibilgailu berezi batzuk, motokultoreak eta antzekoak kenduta.\n8 urte arte, salbuetsita\n8 eta 16 urte artean, bi urterik behin\n4 eta 6 urte artean, bi urterik behin\nLan eta zerbitzuetarako ibilgailu bereziak eta makineria autopropultsatua, eraikuntzagatiko gehieneko abiadura 25 km/h baino txikiagoa dutenak kenduta.\n4 eta 10 urte artean, bi urterik behin\nOharrak: (1) Aurreko taula urriaren 23ko 920/2017 Errege Dekretuan oinarrituta dago (920/2017 Errege Dekretua, urriaren 23koa, ibilgailuen azterketa teknikoa eta ibilgailuen, haien zatien eta piezen homologazioa arautu eta abenduaren 23ko 2822/1998 Errege Dekretuaren bidez onetsitako Ibilgailuen Erregelamendu Orokorra aldatzen duena). (2006ko ekainaren 21eko BOE, 147. zk.).\nAzterketa teknikoa ondo gainditzen duten ibilgailuek adierazitako bereizgarria eraman beharko dute, baita azken azterketa-txostena ere.\nIbilgailuak hutsune LARRIAK dauzka: titularra arduratuko da ibilgailua konpontzeaz, eta ezingo du ibilgailua erabili, tailerrera eramateko edo egoera erregularizatzeko eta, beste ikuskapen bat egite aldera, berriro ere IAT-estazio batera eramateko ez bada.\nIbilgailuak hutsune OSO LARRIAK dauzka: ezingo da erabili, eta beste modu batez eramango da helmugara. Ibilgailuaren titularra arduratuko da ibilgailua konpontzeaz, eta AIT-estazio batera eraman beharko du berriro.\nIstripua izan duten\nGomendio hauek gorabehera, ikuskapenak eta konponketak behar bezala baimendutako tailerretan egitea aholkatzen dizu ITEVELESA Taldeak. Halaber, zure ibilgailuaren segurtasuna areagotze aldera, honako aholku hauek ematen dizkizugu:\nMatrikula-plakek egoera onean egon behar dute, ondo identifikatzeko moduan, eta ondo finkatuta.\nArgi guztiak ondo dabiltzala egiaztatu: argi arruntak, argi luzeak, laino-argiak, atzera martxakoak, keinukariak, matrikula-plakakoak...\nZaindu pneumatikoen presioa. Jarrai itzazu fabrikatzailearen gomendioak; ez ezazu pneumatikoen bizitza agortu; zain itzazu errodadura-bandaren sakonera-testiguak, eta ordezka itzazu estalkiak, bizitza baliagarria amaitzetik hurbil daudenean.\nZaindu ezazu motelgailuen egoera, eta, beharrezkoa denean, alda itzazu: balazten eraginkortasuna, ibilgailuaren erabilgarritasuna eta konforta hobetuko dira.\nIAT ohikoena da, eta ibilgailuaren prebentziozko mantentze-lan legala da, bide-segurtasuneko nahiz ingurumen-babeserako arauekin bat egiten duena, besteak beste.\nMatrikulatu aurreko azterketak\nIkuskapen hauek ibilgailu jakin batzuei egiten zaizkie, matrikulatu aurretik funtsezko ezaugarri teknikoak dauzkatela eta bide publikoetatik ibiltzeko gai direla egiaztatzen duen ziurtagiri ofiziala eduki behar dutelako.\nIbilgailuen azterketa teknikoko txartelaren kopiak egiten dira, txartela galdu, lapurtu edo narriatzen denerako, adibidez.\nInportazioko ibilgailu erabiliak eta egoitza-aldaketak\nIbilgailu erabili bat inportatzen denean edo EBkoa ez den herrialde batetik egoitza-aldaketa egiten denean, nahitaezkoa da ikuskapena egitea.\nMatrikula aldatzen bada, nahitaezkoa da ikuskapen teknikoa egitea.\nIbilgailu batek hasiera batean esleituta zuen zerbitzu mota aldatzen badu (adibidez, autoeskolako auto bihurtzen bada), ikuskapena egin behar da.\nIbilgailuetan egiten diren berrikuntzen legezkotasuna\nIbilgailuari matrikulatu ondoren berrikuntzaren bat egiten bazaio (hala nola, zerbait aldatzen, ordezkatzen, sartzen edo kentzen bazaio), IATa egin beharko da.\nIstripua izan duten ibilgailuak\nIstripu baten ondorioz edo beste zerbaitengatik direkzio-, esekidura-, transmisio- edo balazta-sistemen segurtasun-elementuren bati edo bastidoreari edo egitura autosostengatzaileari (ainguraketa-guneetan) eragin diezaiokeen kalteren bat jasan duten ibilgailuentzat derrigorrezkoa da.\nIkuskapen berri honekin, honako hau bermatzen da: ibilgailuak hasierako ezaugarriak berreskuratu ditu istripuaren ostean, egindako konponketan kalitateari eutsi zaio, eta segurtasun-baldintzak berberak dira, zirkulatzen jarraitu ahal izan dezan.\nEskola-garraioko eta adingabeak garraiatzeko ibilgailuak\nEskola-garraioko eta adingabeak garraiatzeko ibilgailuek, haien ezaugarri bereziak direla-eta, gainerako ibilgailuek baino erregimen zorrotzagoa daukate, zehaztapen teknikoei eta aldizkako ikuskapenei dagokienez.\nTaximetroak urtero ikuskatzen dira, tarifa-aldaketak, konponketak edo aldaketak egiaztatzeko.